Bukan Hanya Sekadar Hot Wheels, Model ‘Rare’ Ini Kini Bernilai RM15,000

Anda mungkin pandang jenama Hot Wheels ini sebagai sebuah kereta mainan sahaja tetapi buat para collector sejati, ada model daripada siri Hot Wheels ini yang bernilai lebih tinggi daripada emas.

Dalam sebuah perkongsian di Hot Wheels Trade & Sell Group Malaysia, seorang penjual memuat naik iklan untuk menjual sebuah model Hot Wheels Datsun 510 Party Car (Pink) keluaran tahun 2018 pada harga RM15,000!

Kami bertanya sendiri kepada saudara Mohd Nazim atau Gigs Hokwil mengapa model ini boleh mencapai harga seperti ini. “Seperti yang ditulis pada iklan tersebut, banyak faktor yang akan menentukan harga setiap model Hot Wheels ini. Bagi kes kereta Datsun 510 Party Car (Pink) ini, satu semestinya kerana model ini tersangat ‘rare’ dan hanya dihasilkan sebanyak 5,000 unit sahaja seluruh dunia.”

“Kedua, pada nombor sirinya. Jika nombor berkenaaan kecil, lebih tinggi harganya. Untuk model ini, ia mempunyai nombor siri 00003/05000,” kata Nazim.

Terang Nazim lagi, konsep nombor siri ini sama seperti nombor plat kereta di dunia sebenar. Collector dari seluruh dunia sanggup melabur wang untuk mendapatkan model rare dengan nombor yang kecil ini. Pada Nazim, Hot Wheels ini ibarat satu investment sekiranya anda membeli model yang betul.

“Ia bergantung kepada nasib. Ada sebuah model bernama Candy Striper. Bidaannya di eBay adalah sekitar harga NZD18,000 (~RM50,000) untuk model dengan nombor 00001/04000. Ini sekadar contoh. Ada lagi model lain yang turut mempunyai harga yang tinggi,” terang Nazim.

Untuk model di atas, ia hanya dijual di lokasi/acara terpilih sahaja tetapi anda sebenarnya boleh mencari sendiri model-model rare Hot Wheels di pasar raya menerusi model super treasure hunt (STH). Untuk maklumat tentang model STH ini, boleh klik di sini. Selamat mencari!

P/S: Nazim turut mempunyai model Hot Wheels Datsun 510 Party Car (Pink) ini dengan nombor siri biasa yang dijual pada harga sekitar RM1,200 hingga RM1,500. Jika anda berminat, anda boleh terus hubungi beliau di sini.

Ini pula artikel berkaitan Hot Wheels yang lain untuk anda meneruskan bacaan. Klik pada pautan di bawah.

Ini Adalah Kereta ‘Hot Wheels’ Paling Mahal Di Dunia

Kerana Hutang, Lelaki Ini Terpaksa Lepaskan Koleksi Hot Wheels Bernilai Lebih RM250,000

Koleksi Khas Hot Wheels x Tesla Cybertruck ‘Sold Out’ Dalam Masa Sehari


18 Info Tidak Popular Bosnia Yang Diceritakan Penduduk Tempatan Kepada Aku

Konflik yang berlaku di Mostar diantara Bosnians dan Croatian berlangsung sehingga 2 tahun (1992-1994). Tetapi ianya masih segar di dalam memori orang tempatan dan banyak kesan tinggalan perang masih kelihata sehingga sekarang sama ada dari segi fizikal dan mental.

Berjumpa dengan orang tempatan dan mendengar sendiri kisah dari mulut mereka sangat menyayat hati. Tapi di waktu yang sama ini tidak menghalang mereka dari menerima pelancong luar untuk datang melihat keindahan negara mereka.

Stephan merupakan host aku ketika di Mostar. Stephan banyak memberi penerangan sebenar yang tidak disebut di dalam mana-mana website tentang Mostar dan apa yang terjadi kini di Mostar.

Ini adalah sedikit sebanyak fakta tentang Mostar dari mulut orang tempatan di sini.

1. Semasa peperangan di Bosnia, Bosnian dan Croatian bersatu padu bersama-sama melawan Serbia. Hanya di Mostar, orang Bosnia dan Croatian tidak bersatu dan saling bermusuhan.

2. Mostar dibahagikan kepada dua iaitu Mostar Timur dan Mostar Barat. Dan ianya dipisahkan oleh sebatang sungai.

3. Mostar Timur adalah bahagian Muslim Bosnian manakala Mostar Barat adalah kepunyaan Croatian.

4. Hanya ada dua pejabat kedutaan negara luar ditempatkan di Mostar Timur iaitu Kedutaan Turki dan Arab Saudi Arabia. Manakala yang lain-lain pejabat kedutaan terletak di bahagian Mostar Barat.

5. Semua masjid terletak di Mostar Timur dan semua gereja terletak di Mostar Barat.

6. Mostar mempunyai dua datuk bandar, satu di timur dan satu di barat.

7. Mostar mempunyai dua syarikat saluran elektrik. Satu syarikat adalah hak milik Bosnian dan satu lagi adalah hak milik Croatian, di mana saluran wang akan terus kepada negara Croatia.

8. Mostar barat juga mempunyai Bank of Croatia.

9. Ada 3 monumen Bruce Lee di dunia dan salah satu terletak di Mostar.

Baca: Bagaimana Trip Travel Pemuda Ini Bertukar Menjadi Bantuan Buat Warga Miskin Bosnia

10. Sebelum perang, bank adalah bangunan tertinggi di Mostar. Tetapi masa perang saudara meletus, bangunan bank ditakluk dan dijadikan spot bagi penembak tepat di atas rooftop bank tersebut. Sekarang bangunan bank ini terbiar dan tak digunakan, sebaliknya diberi nama sebagai Sniper Bank.

11. Masjid di tengah-tengah old town Mostar musnah ketika peperangan berlaku pada tahun 1992 – 1995. Lepas perang masjid ini dibaikpulih dan digunakan sehingga sekarang.

12. Banyak bangunan terbengkalai di kiri kanan jalan hasil dari peperangan yang lalu yang dibiarkan begitu sahaja.

13. Sudah 8 tahun pilihan raya tidak diadakan di Mostar.

14. Old Stari Most Bridge atau lebih dikenali sebagai The Old Bridge adalah landmark bagi Mostar. Ketika perang saudara, jambatan ini tekah dibom. Pembinaan semula jambatan dibuat pada tahun 2004.

15. Sebagai menyambut tarikh pembinaan semula jambatan, setiap tahun akan diadakan festival di mana penerjun rofessional akan membuat terjunan dari atas jambatan ke dalam sungai.

16. Penduduk di Mostar Barat mempunyai dua passport iaitu passport Bosnia dan passport Croatia.

17. Penduduk di Mostar Barat boleh mendapatkan lesen memandu di Croatia dan memandu di dalam kawasan Mostar Barat.

18. Sehingga kini pihak berwajib mungkin termausk PBB masih menutup mata berkenaan penindasan secara halus ini.

Ini sedikit sebanyak fakta apa yang aku tahu dari hasil penerangan oleh Stephan tentang bandar Mostar. Bandar yang begitu cantik dan mempunyai banyak kesan dari segi mental dan fizikal akibat dari peperangan masa lampau.

Dari pandangan mata kasar aku peperangan hanya boleh menjanjikan kemenangan selepas kemusnahan dan kematian.

Mungkin betul atau mungkin salah. Bagi sesiapa yang mempunyai info tambahan tentang Mostar sila perbetulkan kesalahan aku dan boleh tambah lagi info yang aku tidak ketahui. Terima kasih.

Baca lagi: Lihat Kesan Perang Sewaktu Travel Ke Bosnia Mengajar Saya Perkara Mahal Tentang Hidup


Bukan Hanya Untuk Kanak-Kanak, Peminat Teruja Dengan Rupa Terkini Didi & Friends

Saat yang ditunggu-tunggu sudah tiba. Seperti yang dilaporkan tahun lalu, Digital Durian akhirnya berkongsi kepada umum filem Didi & Friends The Movie selepas bertahun projek ini diumumkan kepada peminat.

Digital Durian telah berkongsikan trailer rasmi filem ini semalam dan ia mendapat respons yang hebat daripada peminat setia, terutamanya golongan bapa.

Menjengah ke ruangan komen, rata-rata netizen tidak sabar untuk menonton movie tersebut. “Saya dan ayah dalam perjalanan untuk menonton filem Didi dan rakan-rakan,” kata salah seorang peminat Didi & Friends.

“Hebat-hebat animasi Malaysia sekarang ni. Semua peringkat Dunia punya level. Sementara itu, filem-filem melayu TERPAKSA menggunakan Miss Puiyi haktuihh untuk melakukan filem di pawagam,” komen seorang lagi peminat.

Ramai yang terpegun melihat trailer yang dikatakan mengikut tahap antarabangsa itu. Bahkan, ada yang berharap akan ada crossover siri kartun ternama tanah air yang menampilkan Didi & Friends, Upin dan Ipin, Mechamato, Boboiboy dan Ejen Ali bergabung dalam satu filem.

Sementara itu, Mechamato turut memberi sokongan kepada Didi & Friends The Movie menerusi akaun Facebook Didi & Friends Malaysia.

“Eh, Mechamato dah pass baton lah dekat Didi & Friends. Terima kasi tau Mechamato,” tulisnya di laman Facebook tersebut.

Kepada peminat animasi, jangan lupa untuk saksikan Didi & Friends The Movie di pawagam pada 23 Februari 2023 ini.


Bukan Hanya Yang Indah-Indah, Ini 5 Risiko Pelaburan Di Bursa Yang Semua Kena Tahu

Dengan kepesatan dunia internet ketika ini, ramai yang mempunyai akses untuk apa sahaja informasi untuk apa jua bidang. Ketika ini, ramai yang mempunyai kesedaran untuk mencuba bidang pelaburan dan juga trading yang lebih advance.

Lebih-lebih lagi apabila berada dalam kereta, keluar pula iklan anda boleh beli saham bermodalkan RM10 sahaja. Makin ramai yang berminat dan merasakan bidang trading ini sesuatu yang mudah. Beli saham terus untung serta merta.

Ia jadi masalah apabila kita dimomokkan dengan hanya yang indah-indah; untung 10-30 peratus sehari, jadi bos sendiri, tidak perlu hadap ‘traffic jam‘ setiap hari dan banyak pelbagai perkara lagi.

Mari kita ikuti apa kata Wafi Azian, seorang pedagang pasaran hadapan Futures Crude Palm Oil (FCPO) Bursa Malaysia yang telah berkecimpung di dalam bidang analisa teknikal selama 8 tahun.

Bagi Wafi, semua orang boleh menjadi seorang trader tetapi sebelum mula, anda perlu tahu dan ‘kenal’ risiko dalam membuat pelaburan. “Kalau dalam iklan, dicanang game saham ini seperti sesuatu yang mudah. Tapi kalau anda tidak ada ilmu dan teknik yang betul, cepat sahaja game over nanti,” terang Wafi.

Wafi menjawab beberapa risiko saham yang pelabur part-time/full-time perlu tahu. Diharap apabila anda mengetahui segala risiko ini, anda akan lebih BERANI untuk memasuki bidang yang ibarat kapal di laut; anda perlu tahu mengawal kapal anda apabila diserang badai atau kapal anda akan terus karam di lautan.

“Sebagai seorang trader, pertama sekali hati perlu kental. Ada masa kita gembira sebab pelaburan yang kita buat itu untung. Tapi dalam masa beberapa hari atau jam atau minit sahaja, anda boleh rugi besar. Kadangkala melibatkan ribuan ringgit anda rugi,” kata Wafi.

Itulah realiti dunia pelaburan. Anda perlu mahir terlebih dahulu ‘membaca’ trend pasaran yang anda main. Jika anda tidak faham untuk membaca graf, anda pasti akan ketinggalan. Ketika inilah pentingnya ilmu buy & sell tepat pada masanya.

2. High return, high risk. Persediaan mestilah setahun gaji

Setiap pelaburan risikonya sangat besar. Nasihat utama Wafi jika anda mahu menjadi full time trader selepas pergi ke mana-mana kelas pelaburan saham; anda perlu ada simpanan untuk setahun. Tidak termasuk budget untuk trading.

“Ini adalah antara nasihat utama saya untuk sesiapa yang mahu menceburkan diri dalam bidang trading sepenuh masa. Saya akan cakap kena ada duit simpanan untuk setahun. Kenapa perlu ada duit simpanan? Sebab ini adalah tabungan anda untuk ‘survive‘ sebelum anda buat duit dengan trading.

“Budget anda untuk melabur itu pula, jangan campurkan dan anggap duit tersebut sebagai modal yang anda sedia ‘hanguskan’. Kerana anda tidak akan tahu sama anda akan untung besar atau rugi besar,” kata Wafi.

Menurut Wafi, anda boleh mula dengan modal RM10 tetapi nilai pulangannya tidak berbaloi dengan effort yang anda perlu curahkan.

Sebagai contoh, pelaburan RM10 anda menjana keuntungan 10%. Anda sudah untung RM1. Adakah anda puas dengan nilai RM1 yang anda terima? Berbanding anda buat pelaburan RM10,000 dan anda dapat RM1,000 untuk keuntungan 10%. Modal lebih besar akan memberi pulangan yang lebih besar.

“Keuntungan setiap hari/bulanan ini dapatlah anda buat bayar rumah atau kereta anda setiap bulan. Kalau modal kecil, lepaslah setakat anda belanja makan keluarga di kafe atau hotel,” kata Wafi.

4. Adakah pelaburan yang kita buat patuh syariah?

“Disebabkan itu anda perlu ‘main sendiri’ pelaburan anda. Barulah anda tahu saham anda patuh syariah atau pun tidak. Bagi saya yang sudah lama dalam Future Crude Palm Oil (Pasaran Hadapan Minyak Sawit Mentah) hampir 15 tahun, FCPO ini adalah patuh syariah dan diluluskan oleh Suruhanjaya Sekuriti Malaysia,” kata Wafi.

5. Orang beremosi tidak boleh main trading

Jika anda tidak sanggup tanggung kerugian, anda tidak boleh jadi trader. Trader perlu berani buat keputusan. Kadangkala anda nampak saham itu turun tetapi disebabkan anda yakin ia akan bounce semula, anda beli saham tersebut pada harga rendah.

Untung menjadi seorang trader, anda boleh sahaja menjadi seorang part time atau full time trader. Tetapi, kedua-dua ini tetap memerlukan skil supaya anda dapat minimize losses, maximize profit. Di sini pentingnya skil yang kita panggil Technical Analysis atau Analisa Teknikal.

Sistem atau teknik pelaburan yang dipelajari juga perlulah benar-benar diuji (backtest) untuk memastikan sistem yang diguna pakai benar-benar memberi keuntungan kepada para pedagang.

Sebagai contoh, sistem di bawah telah pun diuji oleh Team WR selama 8 tahun 2 bulan, dan terbukti memberi keuntungan.

Seperti diterangkan awal tadi, Wafi adalah individu yang handal dalam isu Analisa Teknikal; beliau lebih ke pasaran (Futures Trade) seperti FCPO, Crude Oil. Untuk mengetahui lebih lanjut tentang perbezaan antara FCPO dan saham, anda lihat terlebih dahulu video di bawah.

Sekiranya anda masih baharu dalam bidang pelaburan, anda boleh mengikuti channel Telegram WR Trader Academy di sini untuk mendapatkan tip serta nasihat berguna dalam bidang ini secara percuma.

Tip serta info berkaitan Analisa Teknikal juga boleh didapati di sini.

Paling penting adalah untuk anda mahir Analisa Teknikal ini jika anda mahu jadi trader yang berjaya.

Tidak kisah graf atau jenis perniagaan mana yang anda pilih (saham atau Futures Trade), selagi anda ada Analisa Teknikal, anda boleh naikkan keuntungan dan kecilkan kerugian,

Ini pula tulisan Shahril A. Kadir berkenaan insan bernama Wafi Azian ini untuk memberi bukti apa yang dikongsikan oleh Wafi ini bukan sekadar cakap kosong tetapi berdasarkan pengalaman beliau dalam bidang ini.

Untuk anda yang berminat belajar teknik Analisa Teknikal ini dengan lebih mendalam bagi memudahkan urusan pelaburan anda, tekan di sini.

Ini pula berita saham yang menarik untuk anda baca. Klik pada pautan di bawah.

Tempahan Tanpa Henti Hingga April 2021, Top Glove Bakal Muncul Lima Saham Teratas Bursa

14 Startup Yang Sudah Bersedia Menggegarkan Pasaran Saham Tahun 2019

Angkara Tersilap Langkah, Saham Xiaomi Jatuh Enam Peratus


‘Bukan Itu Maksud Saya’ – Rafizi Nafi Mahu Cari Azam Baki Jika Menang PRU15

Rafizi Ramli hari ini menafikan bahawa dia bakal ‘mencari Azam Baki’, Ketua Pesuruhjaya SPRM seperti yang pernah dinyatakan oleh beliau sebelum ini di kempen Pilihan Raya Umum Ke-15 (PRU15) untuk gabungan Pakatan Harapan (PH).

Ketika menjawab soalan wartawan semasa sidang media pertamanya sebagai Menteri Hal Ekonomi, Rafizi berkata bahawa apa yang dimaksudkan olehnya adalah keutamaan untuk memastikan bahawa semua agensi penguatkuasaan berfungsi dengan bebas.

“Saya tak rasa itu yang saya betul-betul cakap. Saya fikir ia ‘political soundbytes’ atau news bytes’ tetapi apa yang saya maksudkan ialah apabila kerajaan baru mengambil alih, keutamaan adalah untuk menjadikan segala-galanya bebas dan mengikut undang-undang. Bukan dia (Azam) atau sesiapa sahaja atau saya sendiri. Kita kena berhati-hati dalam apa yang kita lakukan,” katanya seperti yang dilaporkan oleh MalaysiaKini.

Soalan ini merujuk kepada kenyataan Rafizi Ramli semasa memberi ceramah di Johor Bahru pada 17 Nov lalu, di mana beliau menyebut “Lepas menang pilihan raya kami cari Azam Baki, Insya-Allah.” Kenyataan ini dibuat selepas serbuan SPRM ke atas syarikatnya, Invoke Solution Sdn Bhd.

Beliau yang memegang jawatan Timbalan Presiden Parti Keadilan Rakyat (PKR) sebelum ini telah dilantik sebagai Menteri di Jabatan Perdana Menteri (Ekonomi), di bawah Kabinet yang dipimpin oleh Datuk Seri Anwar Ibrahim. Rafizi menggantikan Datuk Seri Mustapa Mohamed yang berkhidmat dengan kementerian itu sejak Ogos 2021 di bawah bekas Perdana Menteri Datuk Seri Ismail Sabri Yaakob.


Bukan Kaleng-Kaleng Siap ‘Import’ Dolla & Dato Jalaluddin Hassan! Meriah Betul Drama Raya Watsons Tahun Ini

Banyak perkara yang kita terpaksa korbankan sepanjang 2 tahun melawan COVID-19. Antara perkara yang kita rindu pastinya peluang untuk balik kampung ketika hari raya.

Sebelum kita berhari raya, paling dinanti pastinya iklan raya baharu yang akan muncul di media sosial setiap tahun. Iklan raya Watsons tahun ini memang lain macam; Watsons ajak kita semua beraya di bulan!

Watsons tahun ini kembali dengan satu video raya khas bersama artis terkemuka negara antaranya Ayda Jebat, Nabil Mahir, Fauziah Ahmad Daud, Dato Jalaludin Hassan dan Dolla.

Watsons akan membawa anda ke tahun 2075 di mana kita bukan sahaja boleh rentas daerah, tetapi rentas bumi! menampilkan Ayda Jebat dan Nabil Mahir yang hendak balik kampung dengan menggunakan kereta terbang ke bulan, meriah atau tidak jika raya bulan lagi di bumi?

Kalau anda belum tonton, lihat videonya di atas. Cool habis!

Hah, untuk anda yang ke Watsons Pavilion atau Watsons sekitar Bukit Bintang, jangan lupa untuk check it out 3D Screen di Pavilion.

Ada kejutan daripada Watsons buat anda. Nak tahu bila? Klik di sini. Nantikan!

Selepas anda menonton kejutan di Pavilion 3D Screen, jangan lupa untuk ke booth khas Watsons di Pavilion Connection. Di sini anda boleh main permainan video untuk dapat free gift dan paling best ada photo booth yang penuh futuristik untuk anda rakam gambar!

Kami tahu anda sukakan sale dan Watsons mahu belanja anda diskaun luar biasa untuk anda shopping di Watsons! Lagi best akan ada potongan harga sehingga 50% untuk item terpilih. Memang terus berbelanja di Watsons sahajalah masa bulan Ramadan dan Syawal tahun ni.

Watsons ada semua yang anda perlukan raya ini dari hujung rambut ke hujung kaki. Tonton video ekstra promosi istimewa daripada Watsons ini di sini untuk ketahui barangan best buy sempena raya nanti.

Ini baru sebahagian sahaja, untuk lihat playlist penuh promosi ekstra yang akan berlangsung di Watsons, klik di sini. Untuk anda ketahui promosi lain apa yang sedang berlangsung, boleh klik di sini atau lihat e-katalog penuhi di sini.

Anda ahli Watsons? Pastinya anda akan diraikan oleh Watsons dengan pelbagai Ganjaran Luar Biasa jika berbelanja di Watsons sepanjang tempoh jualan ini. Caranya?

Langkah pertama: belanja minimum RM100 ke atas di kedai atau dalam talian dan bayar dengan GrabPay.
Langkah kedua: imbas QR Code di atas untuk sertai peraduan. Mudah kan?
Langkah ketiga: Untuk butiran lanjut, klik di sini selain melihat tawaran menarik lain yang ditawarkan sepanjang bulan ini.

Hadiah bernilai melebihi RM3,000,000 menanti anda dan hadiah utama Watsons bakal beri hadiah utama sebuah kereta Perodua Myvi 1.3G! Selain hadiah utama, hadiah lain yang menanti anda pastinya hebat-hebat belaka antaranya:

5 x OPPO FindX3 Pro 5G
5 x OPPO Reno6 5G
5 x OPPO Reno7 5G
10 x OPPO A76
10 x OPPO Enco Air
2000 x e-baucar Watsons bernilai RM150

Lagi banyak anda buat pembayaran guna GrabPay, lagi tinggi peluang anda untuk menang. Klik di sini untuk mengetahui hadiah hebat lain yang bakal anda menangi dalam peraduan ini.

Caranya pun mudah. Untuk menikmati diskaun segera ini, anda hanya perlu buat bayaran menggunakan GrabPay* pada 5 April – 30 Mei 2022. Dah nak mula shopping? tekan di sini (pembelian RM100 dan ke atas).

*Tertakluk kepada terma dan syarat. Terhad kepada 10,000 transaksi di kedai dan 6,000 transaksi dalam talian

Tak perlu susah-susah cari sampul duit raya tahun ini kerana Watsons akan berikan kepada anda secara percuma! Anda hanya perlu buat perbelanjaan minimun sebanyak RM80 ke atas dan terima paket duit raya. Psst, siap ada baucar diselit bersama yang anda boleh guna di pembelian akan datang.

Bukan itu sahaja. Jika anda pembelanja tertinggi Elite, anda bakal terima pula hadiah eksklusif bernilai sehingga daripada Watsons. Bertuah kalau anda salah seorang daripada warga Elite Watsons.

Ada lagi penjimatan lebih daripada RM260* untuk produk kesihatan dan kecantikan jika anda tebus guna voucher di atas ini! Macam mana untuk anda dapat voucher ini? Anda hanya perlu dapatkannya di sini dan boleh digunakan terus di cawangan Watsons berdekatan anda.

Tebus potongan harga RM8 bagi pembelian bernilai RM120 untuk produk kosmetik dan pencuci muka. Anda hanya perlu menggunakan kod promosi WLBFSC8 semasa daftar keluar dari kedai, dalam talian Watsons atau imbas kod bar ketika membuat pembayaran di kaunter.

Tidak lupa juga anda boleh dapatkan botol Enchanteur Chic 8ml Pocket Perfume secara percuma dengan pembelian RM30 dan ke atas produk penjagaan diri atau kosmetik. Best! Klik di sini.

Untuk menambah seri wajah ketika raya nanti, percuma GWP MegRhythm Eye Mask untuk pembelian RM80 untuk mana-mana pembelian skincare facial mask.

Tidak cukup dengan itu, anda juga boleh hiasi rumah dengan koleksi deco khas keluaran Watsons yang anda boleh beli di sini. Lagi bertambah mood raya anda sekeluarga bila ada dekorasi ini di rumah nanti.

Betul-betul hebat promosi di Watsons sempena hari raya tahun ini. Rugi jika anda tidak ambil peluang untuk berbelanja dan menang di Watsons. Untuk segala perkembangan terkini atau promosi hebat di Watsons, klik di sini. Ingat shopping raya luar biasa, ingat Watsons!

Ini beberapa iklan raya sebelum ini yang menarik perhatian ramai. Tontonnya pada pautan di bawah.

Kami Terhibur Dengan Iklan Raya Domino’s Pizza Yang Sangat ‘Cool’ Ini

‘Ini Iklan Raya, Tau?!’ – Lucu Dan Kreatif, Iklan Ini Raikan Wanita Menjelang Hari Raya Nanti


Bukan Kerana ‘Dine-In’, Ini Punca Perlis Catat Angka Kes Tertinggi Negeri Semalam

Sekiranya anda kerap membaca jumlah kes harian serta pecahan kes harian mengikut negeri pastinya anda akan sedar Perlis antara negeri dengan jumlah kes harian yang sangat rendah berbanding negeri lain. Malah, negeri Perlis kerap mencatat 0 kes harian sewaktu berada dalam Fasa 2 Pelan Pemulihan Negara (PPN).

Mencatat angka kes yang rendah serta mencapai lebih 40% rakyat Perlis yang mendapat vaksin sekaligus membenarkan Perlis ke fasa 3 PPN pada 5 Ogos lalu.

Dalam pada itu, sejak kelonggaran dibuka, angka kes positif di Perlis terus meningkat seterusnya memecah rekod angka kes harian sebelum ini dan mencatat angka kes tertinggi pada 14 Ogos dengan 61 kes positif.

Meskipun angka tersebut jauh lebih rendah berbanding negeri lain, angka tersebut nyata perlu dipandang serius oleh rakyat Perlis setelah dimaklumkan Perlis kini berada dalam zon merah dan mempunyai kadar R-naught tertinggi negara iaitu 1.41.

Sehubungan dengan itu, ramai yang mendakwa peningkatan kes di Perlis berpunca daripada dine-in walau bagaimanapun statistik menunjukkan sebaliknya. Berikut merupakan punca-punca berlaku peningkatan kes di Perlis secara ringkas.

— Kesihatan PERLIS (@jknperlis) August 13, 2021

Dari 61 kes di Perlis. 18 merupakan kes tahanan. 22 belum menerima vaksin. 3 Import B (2 dari Perak. 1 dari Kedah)14 kes melibatkan mereka yang berusia bawah 18 tahun (masih belum layak menerima vaksin)7 sudah menerima 2 dos vaksin1 sudah menerima 1 dos vaksin

— PerlisInderaKayangan🇵🇸 (@OhMyPerlis) August 14, 2021

Menerusi data yang dikeluarkan oleh Jabatan Kesihatan Negeri Perlis, punca-punca berlaku peningkatan kes di Perlis adalah disebabkan Kluster R16 Jln Bukit Keteri yang terdapat sebuah kilang beroperasi di kawasan tersebut.

Selain itu, peningkatan kes di Kuala Perlis sebelum ini turut mendesak kerajaan untuk menjalankan Perintah Kawalan Pergerakan Diperketatkan (PKPD) di kawasan tersebut. Selain itu, kes tahanan dari Kedah seramai 18 individu yang tinggi antara yang turut menyumbang kepada peningkatan kes di Perlis.

Berikut adalah senarai kes positif covid-19 bagi negeri Perlis bagi 14 ogos 2021. Sumber dari @jknperlis ❤

Kategori COVID:⚪ – 1🟢 – 59🟡 – 1🟠 – 0🔴 – 0

Kontak Rapat – 33SARI – 0Individu disyaki – 10Individu bergejala – 0

Berdasarkan 61 kes yang dicatatkan, 38 kes daripadanya masih belum menerima vaksin manakala 14 lagi kes merupakan individu berusia 18 tahun dan ke bawah. Dilaporkan kesemua 61 individu yang disahkan positif pada 14 Ogos lalu majoritinya berada dalam kategori 2.

Bukan kita taktau ada kes orang luar mai cucuk vaksin kat Perlis. 😏 pic.twitter.com/NfhKgtQnk3

Penerimaan individu dari negeri luar untuk mendapatkan vaksin di Perlis antara yang turut menyumbang kepada peningkatan kes. Sementara itu, terdapat dakwaan terdapat individu yang menerima vaksin di Perlis mengambil kesempatan untuk bersiar-siar di sekitar Perlis.

Sehingga kini, terdapat beberapa premis di Perlis telah ditutup berikutan terdapat individu yang disahkan positif COVID-19 di lokasi berkenaan. Proses vaksinasi di kawasan kampung dan sanitasi di kawasan berisiko tinggi juga sedang giat dijalankan ketika ini.

Melihat kepada kes semasa, diharap rakyat Perlis dapat memain peranan penting dalam sama-sama berusaha untuk menurunkan angka kes serta meningkatkan jumlah rakyat menerima vaksin sekaligus dapat memasuki Fasa 4 PPN seperti yang dimaklumkan mengikut rancangan Menteri Besar Perlis, Dato’ Seri Azlan Man.

Berdasarkan 61 kes positif yang dicatatkan semalam, Perlis kini mempunyai jumlah kes terkumpul sebanyak 1,021 sejak pandemik COVID-19 mulai menyerang negeri ini.

Tular pada minggu lalu apabila rakyat Perlis sudah mulai berseronok dapat menjamah di restoran selepas berada dalam Fasa 3 PPN.

Sudah Boleh Makan Di Restoran, Netizen Cemburu Orang Perlis ‘Flex’ Di Media Sosial

Selepas Delta, DG Hisham Sahkan Kemunculan Lambda Sebagai Varian Baharu COVID-19

Guna Gambar Solat Aidiladha Di Perlis Untuk Jual Produk, Laman Facebook Ini Cetus Perbalahan Netizen


Bukan Kes Rompak, Rupanya Along Upah 3 Lelaki Rampas Kereta Di Tengah Jalan

Polis menahan tiga lelaki dipercayai diupah along bagi merampas kereta milik seorang lelaki di persimpangan lampu isyarat dekat kawasan Mak Mandin, Butterworth.

Menurut laporan Berita Harian, tiga lelaki berusia 27 hingga 49 tahun itu ditahan dalam serbuan berasingan semalam di kawasan Kuala Kangsar, Perak dan Seberang Jaya serta Butterworth, Pulau Pinang.

Ketua Polis Daerah Seberang Perai Utara, Asisten Komisioner Mohd Asri Shafie, berkata tangkapan itu susulan video tular memaparkan dakwaan sebuah kereta yang dinaiki oleh seorang individu didakwa disamun.

“Dalam serbuan itu, polis merampas sebuah kereta dan pakaian yang dipakai oleh ketiga-tiga suspek dan ketika ditahan kesemua suspek berada di bawah pengaruh dadah,” katanya dalam kenyataan di sini, hari ini.

Mohd Asri berkata, siasatan yang dijalankan ke atas suspek mendapati mereka diupah oleh seorang pemberi pinjaman wang untuk merampas kereta mangsa.

“Dalam kejadian ini sebenarnya, ibu mangsa berusia 57 tahun telah membuat pinjaman wang berjumlah RM100,000 pada tiga tahun lalu dengan seorang pemberi pinjaman wang (along).

“Ibu mangsa bersetuju untuk menyerahkan kereta anaknya melalui satu perjanjian bertulis sekiranya gagal membayar pinjaman berkenaan,” katanya.

Beliau berkata, susulan kegagalan ibu mangsa membayar pinjaman itu menyebabkan kereta anak lelakinya dirampas sebagaimana video tular berkenaan.

Kes disiasat mengikut Seksyen 395 Kanun Keseksaan.


Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Seperti ramai sedia maklum, kawasan sekitar Lembah Klang telah mengalami banjir yang luar biasa pada kali ini.

Menurut Prof Datuk Dr Azizan Abu Samah daripada Universiti Malaya selaku pakar meteorologi, curahan hujan kali pada kali ini empat kali ganda lebih banyak daripada biasa akibat tekanan rendah di tengah Semenanjung.

Tekanan rendah ini yang menjana hujan secara besar-besaran. Sekiranya sekadar ribut ribut petir biasa, hujan lebat hanya berlarutan selama beberapa jam sahaja.

Hujan lebat bukan turun di Lembah Klang. Hujan besar-besaran turun di Banjaran Titiwangsa. Air hujan yang turun di Banjaran Titiwangsa inilah masuk ke sungai-sungai utama di Selangor.

Kesannya, sebahagian besar sungai di paras bahaya. Sungai Selangor yang mengalir dari Kuala Kubu Bharu di timur dan masuk ke Selat Melaka di Kuala Selangor di barat pun sudah paras bahaya.

Lebih buruk, kawasan Klang berdepan air pasang besar. Tidaklah tinggi sangat tetapi air dari darat tidak dapat keluar. Fenomena banjir di Selangor bukan banjir kilat lagi tapi menyamai banjir besar melanda Pantai Timur tahun 2014.

Prof Azizan juga memaklumkan jumlah hujan terlalu lebat ini memang tidak mampu ditampung Terowong Jalan Raya dan Pengurusan Air Banjir (Lebuhraya SMART). Sungai yang dalam pun, air akan naik. Pecah tebing.

Untuk pengetahuan, Lebuhraya SMART ini bukan calang-calang. Mempunyai kepanjangan 9.7km, terowong lencongan air ini merupakan yang terpanjang di Asia Tenggara dan kedua terpanjang di Asia.

Jika Prof Azizan memaklumkan Lebuhraya SMART tidak mampu tampung jumlah hujan kali ini, bayangkan impak tekanan rendah berserta curahan hujan empat kali ganda di kawasan Tulang Belakang Semenanjung – Banjaran Titiwangsa – sekarang ini.

Berikut merupakan fakta yang berlaku sepanjang banjir yang berlaku pada kali ini.  Pihak bomba di Selangor terima 1,600 panggilan kecemasan hanya dalam tempoh 24 jam.

Paras air di 14 sungai di Selangor melebihi tahap bahaya setakat 10.15 malam tadi.  Shah Alam, Klang dan Hulu Langat paling teruk terjejas dengan ada kawasan air naik ke paras bumbung. Ramai mangsa banjir sejak malam tadi hingga pagi ini masih terperangkap. Banyak kawasan terputus hubungan. Jalan utama ditutup.

Di Kuala Lumpur, kawasan teruk yang terjejas adalah di Kampung Baru, Kg Periuk, Kg Kolam Air, Kg Kassipilay, Lembah Pantai, Taman Hock Ann, Jalan Batu Bata.

Curahan hujan dalam tempoh 24 jam ini bersamaan jumlah hujan untuk sebulan.
Banyak kawasan di Selangor sebelum ini tidak pernah dinaiki air juga tenggelam. Pihak bomba nasihatkan kepada mangsa banjir supaya tidak sekadar beri alamat rumah. Berkomunikasi dengan pihak penyelamat guna isyarat seperti suluhan lampu dari telefon bimbit.

Pihak bomba nasihatkan jangan menyeberang air deras atau cuba untuk keluarkan kereta bagi mengelak terperangkap kerana kita tidak tahu halaju arus.
Pihak bomba terpaksa mengutamakan warga emas, sakit kritikal, ibu hamil, baru bersalin, kanak-kanak.

Elak daripada menekan atau berkelahi dengan anggota penyelamat. Sementara menantikan bantuan, cuba selamatkan diri di tempat lebih tinggi.

Tular pada hari ini apabila para netizen lancarkan #DaruratBanjir khusus buat mereka yang terperangkap dalam banjir dan mahu meningkatkan capaian bantuan.

Terperangkap Dan Mahu Tingkatkan Capaian Bantuan, Netizen Lancarkan #DaruratBanjir Di Twitter

Sebahagian Cawangan Giant Di Lembah Klang Dan Selangor Kini Beroperasi Seperti Biasa


Bukan Lagi ‘Prank’, Burger Sos Coklat Burger King Ini Serius Buat Bella Keliru

eperti yang kita tahu, Burger King biasanya akan hasilkan satu menu pelik ketika April Fool. Namun salah satu menu tersebut iaitu Burger King Chocolate Melt jadi kenyataan!

Siapalah punya idea gabungkan Burger dengan Sos Coklat. Kerana rasa ingin tahu, Bella ‘terpaksa’ order untuk cuba sendiri burger viral yang pelik ini.

Jadi apa rasa Burger ni? Boleh tonton ulasan penuh Bella. Harap selepas ini tiadalah menu lain yang pelik, Ais Krim dengan Sos Cili contohnya. Ini pun sudah cukup ‘Rare’.


Bukan Lagi ‘Rumour’, BLACKPINK Umum Konsert Jelajah Di Malaysia Pada 4 Mac 2023

Sudah bukan lagi khabar angin tetapi sah BLACKPINK akan menganjurkan konsert jelajah dunia dan hal tersebut telah diumumkan secara rasmi semalam.

BLACKPINK telah mengumumkan tarikh dan lokasi untuk konsert jelajah dunia “BORN PINK” mereka dan Malaysia terpilih sebagai destinasi konsert jelajah mereka pada tahun 2023.

#BLACKPINK WORLD TOUR [BORN PINK] SCHEDULE ANNOUNCEMENT

Official world tour website▶https://t.co/IjWlQFTzKL#BLACKPINK #블랙핑크 #WORLDTOUR #BORNPINK #SCHEDULE #ANNOUNCEMENT #YG pic.twitter.com/ADbNKbmIjz

— BLACKPINKOFFICIAL (@BLACKPINK) August 8, 2022

Menerusi pengumuman tersebut, konsert jelajah dunia BLACKPINK di Malaysia dijangka akan diadakan pada 4 Mac 2023. Akan tetapi, segala butiran dan maklumat lanjut belum lagi dikongsikan.

Pastinya berita ini akan membuatkan peminat BLACKPINK di Malaysia berasa teruja dan tidak sabar untuk sertai konsert ini. Menjengah ke ruangan komen, ramai peminat sudah mula mahu ‘menabung’ untuk membeli tiket.

Sementara itu, tiket konsert BLACKPINK pada tahun 2018 juga habis terjual tetapi dijual dengan harga yang mahal oleh ‘reseller’. Klik pautan di bawah untuk ketahui lanjut.

Tiket Konsert BLACKPINK Mula Dijual Kembali Dengan Harga RM11,000

Mahu Ajak Jennie Blackpink Keluar Makan Malam, Lelaki Ini Sanggup Bayar Papan Iklan Berharga RM123,000

Didakwa ‘Menghina’ Blackpink Dan Seksualkan Wanita, Peminat Tuntut Namewee Minta Maaf


Bukan Laut Tapi Snorkeling Dalam Kolam Renang, Ini Tarikan ‘Rare’ Yang Patut Anda Cuba Di Langkawi

Pulau yang penuh lagenda, Langkawi menjadi destinasi pilihan pelancong tempatan dan juga luar negara untuk melancong. Sudahlah cantik, banyak aktiviti yang boleh dilakukan apabila berkunjung ke Langkawi.

Lebih menarik, buat anda yang takut untuk snorkeling di laut, anda boleh snorkeling melihat hidupan laut di dalam kolam renang sahaja. Terbaharu, tular di TikTok beberapa video yang memaparkan aktiviti snorkeling di dalam kolam renang dan terdapat banyak ikan di dalam kolam terbabit.

Baru mai mana nk tau dia tak kacau orang 🤣 #perdanaquayecomarinepark #langkawi

Yang takut ayaq laut dalam tu boleh la mai Snorkeling dekat sini📍. #perdanaquayecomarinepark #fyp #langkawi

Suasana baru mandi bersama ikan #perdanaquayecomarinepark

A post shared by Perdana Quay Eco Marine Park (@ecomarinepark)

Menarik, bukan? Untuk pengetahuan anda, tarikan ini terletak di Perdana Quay Eco Marine Park dan dibuka setiap hari dari jam 9.30 pagi hingga 7.30 petang.

Harga tiket masuk ke Perdana Quay Eco Marine Park ini bermula dari RM138 dan banyak aktiviti menarik yang boleh anda lakukan di sini selain snorkeling iaitu sea walking, diving dan banyak lagi. Memang rugi tidak singgah jika anda ke Langkawi.

Sementara itu, kami kongsikan aktiviti yang anda boleh lakukan jika ke Langkawi pada pautan di bawah ini.

23 Aktiviti Menarik Di Pulau Langkawi. #10 Dan #13 Paling Terbaru!

8 Resort Tepi Sawah Padi Di Langkawi, Kedah Buat Saya Jatuh Cinta

Tidak Semeriah Dulu, Wanita Ini Kongsi Realiti Sebenar Langkawi Selepas Dibuka Kembali


18 Lokasi Menarik Dan Percuma Di Singapura Yang Boleh Anda Terjah Di Hujung Minggu

Saya kongsikan di sini cadangan perancangan ke Singapura dengan bajet kurang dari 100 SGD setelah ditolak dengan tambang penerbangan atau bas dari Malaysia.

Trip yang saya lakukan ini adalah selama 2 hari 1 malam, pada hujung minggu.

Boleh tempah melalui Hostelworld apps di handset atau menerusi online. Rate per night RM50 mixed dormitory or female dorms.
Contohnya di Green Kiwi Hostel / The Hive Five Hostel.

Cari lah tempat yang strategik sebelum tempah seperti di Lavender, Bugis Street, Arab Street, Kampung Glam dll.

Boleh terus beli unlimited pass dengan harga2 berikut:
One Day Pass – 10 SGD + 10 SGD
Two Days Pass – 16 SGD + 10 SGD
Three Days Pass – 20 SDG + 10 SGD

Jika anda pulangkan semula tourist pass ini, boleh dapat balik 10 SGD untuk deposit. Mana nak dapat kad ni? Boleh dapatkan di station MRT seperti berikut:

Bugis / Changi Airport / Chinatown / City Hall / Lavender / Orchard / Raffles Palace / Samorset / Tanjung Pagar / Woodlands.

Baca: 5 Tip Dan Itinerari Travel 2 Hari 1 Malam Ke Singapura

Beberapa cadangan perancangan boleh disusun seperti mana yang tertera di bawah sebagai contoh:

Hari 1 (FREE)
Pagi – petang
1. Botanical Garden
2. Chinatown
3. Clarke Quay
4. Little India
5. Farrer Park
6. Mustafa Shopping Centre
7. Marina Bay Sand
8. Explanade
9. Helix Bridge
10. Merlion Singapore

Hari 2 (FREE atau pilihan masuk ke lokasi berbayar)
Pagi – petang
11. Sentosa Island
12. Universal Studio Singapore
13. Sipiso Beach dan Palawan Beach
14. Bugis Street
15. Masjid Sultan
16. Arab Street
17. Malay Heritage Centre
18. Garden by the Bay

Untuk lebih lanjut saya terangkan stesen mana yang anda kena turun berdasarkan lokasi menarik yang tertera di atas:
1. Botanical Garden – MRT Botanic Garden (Exit Botanic)
2. Chinatown – MRT Chinatown (Exit China St)
3. Clarke Quay – MRT Clarke Quay (Exit Boat Quay)
4. Little India – MRT Little India (Exit Tekka St)
5. Farrer Park – MRT Farrer Park
6. Mustafa Shopping Centre – MRT Farrer Park
7. Marina Bay Sand – MRT Marina Bay (Exit Bayfront)
8. Explanade – MRT Promenade (Exit Bayfront)
9. Helix Bridge – MRT Marina Bay (Exit Bayfront)
10. Merlion Singapore – MRT Raffles Palace (Exit Promenade)
11. Sentosa Island – MRT Harbour Front (ambil express train dari VIVO CITY level 3)
12. Universal Studio Singapore – Express Train Sentosa
13. Sipiso Beach and Palawan Beach – Express Train Sentosa
14. Bugis street – MRT Bugis (Exit Bugis Street)
15. Masjid Sultan – MRT Bugis (Exit Masjid Sultan)
16. Arab Street – MRT Bugis (Exit Masjid Sultan)
17. Malay Heritage Centre – MRT Bugis (Exit Masjid Sultan)
18. Garden by the Bay – Exit Bayfront (Exit Garden by the Bay)

1. Sup Tulang – Beach Road (Bugis Station/Lavender)
2. Murtabak Zam Zam / Air Kathira – Arab Street (Bugis station)
3. Nasik Beriani – Tekka Market (Little India)
4. Nasik Lemak – Adam Road (Labrador Park Station)
5. Cake layer – Arab Street (Bugis Station)
6. Ramein – (Nicole Highway Station)
7. Kohnangkang – Jalan Keledek, Arab Street (Bugis Station)
8. Ice Cream Overun – Arab Street (Bugis Station)

Tak perlu risau, setiap MRT Station ada internet percuma. Malahan di Chinatown pun akan ada free wifi yang boleh diakses. Mudah dan senang.

Semua lokasi menarik adalah boleh masuk percuma kecuali jika nak masuk ke dalam kena bayar lebih. Contoh: USS dan Garden by the Bay – Cloud Forest/Flower Done (28 SGD) atau Skywalk (8 SGD) untuk 15 minit sahaja.

Nota tambahan: Jika anda nak ke Sentosa Island kena naik MRT dan turun di Harbour Front, Vivo City level 3 untuk beli tiket ke Sentosa Island (4 SGD) return.

Baca lagi: Itinerari 3 Hari 2 Malam Ke USS Singapura Dengan Bajet Bawah RM700 Seorang


‘Bukan Main Bedal Je’- Suami Jelaskan Kenapa Sheila Rusly Dipilih Bawa Watak Opah

Jika anda merupakan salah seorang penonton atau peminat setia drama Bukan Gadis Biasa yang kini ditayangkan di TV3, pasti anda mengenali watak ‘Opah’ yang dibawa pelakon berpengalaman Sheila Rusly.

Walaupun drama tersebut diminati ramai dan boleh dikatakan menjadi ‘santapan’ ketika menunggu waktu berbuka, namun tidak kurang juga ada yang memberikan maklum balas kurang baik dengan mempersoalkan pemilihan pelakon untuk watak wanita berusia itu.

Angkara terlajak perbuatan – Opah Aminah #bukangadisbiasa #opahaminah #jspictures #tv3malaysia #sentiasabersyukur #alhamdulillah

A post shared by  Sheila Rusly (@sheilarusly_jspictures) on May 13, 2020 at 12:28am PDT

Selepas dipersoal penonton yang seakan tidak memahami kenapa watak tersebut dibawa Sheila Rusly- yang jauh lebih muda dari watak yang sepatutnya dibawa, suaminya dan juga pengarah Azman “Jinggo” Haji Yahya akhirnya tampil memberi jawapan mengenai perkara tersebut.

Menurut beliau, pemilihan Sheila Rusly untuk membawa watak Opah telah dilakukan melalui perbincangan yang diadakan beberapa kali bersama semua pihak terlibat bagi menentukan kesemua aspek yang terlibat.

“Semua aspek diambil tahu, bukan main bedal jer.

“Kalau bagi opah yang dah betul-betul tua, 80an nak dijadikan watak 50-an, awak boleh mekap ke?

“Tapi kalau umur 50an, agak mudah kita mekap kan jadi 80-an,”jelasnya.

Tambah beliau lagi dengan menggunakan pelakon yang lebih berusia akan menyukarkan mereka untuk bekerja dengan waktu yang lama dan menghafal skrip yang telah disediakan.

Disebabkan itulah katanya kenapa pemilihan tidak diberikan kepada pelakon veteran untuk membintangi drama tersebut.

“Contohnya dalam satu babak ada lima pelakon, bila dah letih Opah selalunya lupa dialog.

“Kalau sekali tak apa, tapi kalau berkali-kali lupa semua pelakon jadi letih termasuk krew yang terlibat,” jelasnya lagi.

Menurut beberapa laporan portal hiburan tempatan, komen tersebut difahamkan dibuat Jinggo di hantaran yang dibuat isterinya di Instagram bagi menjelaskan kenapa Sheila Rusly dipilih untuk watak tersebut.

Ia dibuat selepas ada penonton yang bertanyakan “kenapa tak guna pelakon wanita yang betul-betul berusia” dan balasan komen tersebut yang mengiyakan komen terdahulu dengan “betul tu, dulu ramai cakap (pelakon) yang berusia susah dapat job”.

Berikut adalah jawapan penuh Jinggo mengenai perkara itu seperti yang tular beberapa hari ini di media sosial.

Drama Band sebelum ini berjaya mengujakan penonton dengan mekap seram mereka ketika membuat persembahan di AJL 34 sebelum ini. Klik pautan di bawah untuk membaca mengenainya.

Dipuji Netizen, Inilah ‘Makeup Artist’ Di Sebalik Solekan Seram Aepul Drama Band Di Pentas AJL 34

Lihat Adegan ‘Drama Melayu’ Ini Yang Berjaya Buat PewDiePie Terhibur


Bukan Membazir, Ini 6 Sebab Kenapa Travel Sangat Seronok

Mengembara adalah salah satu aktiviti yang boleh dilakukan untuk memanfaatkan usia, orang kata hidup hanya sekali. Betulkan? Bagi seorang pengembara, aktiviti travel ini memang cukup membahagiakan mereka. Hanya mereka yang meminatinya sahaja dapat rasa perasaan itu.

Majoriti bila sebut sahaja travel, ramai orang suka. Minoriti sahaja yang berfikiran sebaliknya. Ya! Kerana tidak semua orang mempunyai minat yang sama. Berdasarkan pengalaman saya bertemu manusia, pernah juga saya ditanya dengan soalan seperti ini:

“Apa yang best travel? Membazir duit sahaja, banyak lagi perkara mustahak perlu digunakan dari enjoy sakan makan angin.“

Oleh itu, sekiranya anda juga menyimpan persoalan yang sama, pada artikel ini saya akan terangkan beberapa sebab kenapa travel itu seronok serta kebaikannya.

Tidak dinafikan, ramai orang lebih mudah tertarik dengan perkara-perkara yang baru lebih-lebih lagi ianya menarik dan jarang dilihat. Gambar pula adalah visual yang paling berkesan untuk menyimpan memori.

Bergambar dan travel adalah perkara ‘wajib’, sekurang-kurangnya nanti adalah cerita yang hendak diboleh bahan dan show off ketika bersembang dengan bakal cucu nanti. Persedian menjadi seorang atuk yang awesome pada masa hadapan.

“Atuk masa pergi Iran, banyak betul awek lawa dekat sana” antara dialog yang mungkin terkeluar nanti. Ceh! Hahahah.

Kita sering mendengar pepatah menyebut bahawa pengalaman merupakan bekalan yang terbaik untuk hidup. Dan travel pula adalah salah-satu daripada proses untuk mendapatkannya. Jadi, setiap cabaran yang dilalui saat mengembara akan menjadi titik pencapaian yang berharga.

Kata Cendekiawan, pengalaman mengajar kita menjadi lebih dewasa.

Kalau sebelum ini anda jenis orang yang tidak kisah berbelanja, apabila sudah jatuh cinta dengan travel automatik anda berubah. Anda akan jadi orang yang bijak berbelanja, pandai urus kewangan. Tahu mana kehendak dan yang mana satu keperluan.

Anda akan mula berjimat-cermat, kalau boleh sehabis mungkin. Semuanya untuk merancang trip perjalanan yang seterusnya. Begitu juga yang berlaku semasa travel. Semua wang yang keluar dan masuk akan diambil kira dengan teliti.

Bila sudah terjebak dengan travel, anda akan terlibat dengan banyak komuniti, baik secara sengaja atau tidak. Berada dalam komuniti ini seronok, boleh bertukar pendapat, idea, pengalaman dan yang paling best dapat ramai kenalan.

Banyak kebaikan bila ada ramai kenalan. Sebab itu penting buat baik pada semua orang, hidup pun senang.

Nak tahu macam mana perangai kawan anda, sila ajak dia travel bersama. Serius! Waktu ini majoriti semuanya akan tunjuk perangai masing-masing. Selalunya perkara ini boleh dikesan apabila pasangan travel tadi berhadapan dengan masalah. Masa ini baru boleh tahu kawan anda tadi jenis susah senang bersama atau pentingkan diri sendiri atau jenis penyabar.

Travel boleh buat anda kenal lebih mendalam sikap kawan anda. Tak percaya? Pergi ajak kawan anda yang paling baik sekali travel bersama.

Selain digelar sebagai pelaburan kepada diri sendiri, travel juga sebenarnya boleh menjadi sumber pendapatan yang lumayan. Banyak cara menjana pendapatan dengan travel, ikut kreativiti masing-masing. Contohnya seperti yang disiarkan baharu-baharu ini, tawaran gaji sebanyak RM44,000 sebulan hanya untuk travel dan tinggal di tempat mewah, kan menarik tu!

Contoh yang lain, boleh buka business pelancongan. Import barang untuk dijual, terbit buku, menulis blog dan macam-macam. Banyak lagi sebab-sebab kenapa travel tu memang seronok. Ada orang siap jumpa jodoh lagi.

Tak percaya? Baca ini: Backpacking Seorang Diri Akhirnya Temukan Jodoh Saya Dengan Gadis Rusia


Bukan Memilih Kerja Tetapi Ini Antara Punca Ramai ‘Fresh Grad’ Menganggur

Kes lambakan graduan yang menggangur di negara kita ini bukanlah satu isu baharu. Ramai graduan kini masih berusaha mencari pekerjaan yang sesuai, tapi atas disebabkan beberapa masalah yang ditimbulkan oleh majikan membuatkan mereka ini kembali dengan status penganggur.

Macam kes Azman dalam video di bawah ini. Bukan dia malas kerja tetapi.. anda lihatlah sendiri. Kami tidak mahu beri spoiler.

Kesian kami lihat nasib si Azman ni. Interview jawatan lain, bila dapat kerja kena buat kerja lain. Nasib badan.

Kami tahu, mesti anda pernah ada yang senasib dengan Azman ini. Haish, sabor aje la kome!

Mungkin ramai yang baru tahu Mudah.my ini bukan hanya platform untuk jual beli barang sahaja tahu. Sekarang ini Mudah.my ada menyediakan ruangan iklan untuk pekerjaan.

Tetapi sebelum itu, anda kenalah muat turun app Mudah.my terlebih dahulu. Selepas muat turun, pilih bahagian ‘Kerja/Job’. Di situ ada banyak jenis pekerjaan atau jawatan kosong yang boleh anda minta.

Untuk dapatkan details seperti job description, job requirement atau cara nak menghantar resume anda boleh sahaja klik pada iklan pekerjaan yang anda mahukan.

Harap masalah pengangguran anda itu boleh selesai dengan menggunakan app Mudah.my. Ingat! Semua pun mudah dengan Mudah.my.


Bukan Mengharap Bantuan, Shahronizam Terkilan Seniman Tidak Tanya Khabar Selepas Insiden Jari putus

Pada bulan lalu, jari kelingking pelakon Shahronizam Noor dilaporkan putus selepas pisau terlepas daripada pegangannya ketika memotong ayam di rumahnya.

Susulan itu, dia berasa terkilan apabila tiada wakil daripada Persatuan Seniman Malaysia untuk bertanya khabar selepas insiden putus jari kelingking.

Menurut laporan, Shahronizam berkata dia bukan mahukan bantuan tetapi berharap ada yang tampil bertanyakan mengenai keadaannya kerana dia sudah lama dalam industri seni.

“Kami bukan tidak mengenali antara satu sama lain. Saya tidak minta bantuan, cuma cukuplah jika bertanya khabar. Sekurang-kurangnya mereka ambil peduli sebab saya sudah lama, tetapi mereka tidak bertanya apa pun,” katanya.

Tambahnya, dia reda dengan insiden yang berlaku dan ianya tidak menjejaskan kerjaya lakonannya. Akan tetapi, dia terpaksa menolak beberapa tawaran kerana keadaan jarinya masih belum pulih.

Dalam pada itu, Presiden Persatuan Seniman Malaysia (Seniman), Zed Zaidi mengakui silapnya yang terlepas pandang mengenai perkara ini dan memohon maaf atas apa yang telah berlaku.

Zed Zaidi juga berjanji akan menjadi lebih peka untuk menghubungi penggiat seni yang ditimpa musibah dan cuba untuk menghulur bantuan secara fizikal kepada mereka selepas ini.

“Saya bukan tak ambil tahu langsung, cuma ketika itu saya hanya mewakilkan seorang AJK daripada Seniman untuk mendapatkan maklumat Perkeso abang Shahronizam untuk tindakan selanjutnya. Tapi, saya difahamkan dia tidak membuat caruman.” ujar Zed Zaidi

Tambah Zed lagi, kini pihak Senimah sedang gigih memperkuatkan lagi usaha untuk mengumpul dana persatuan bagi membantu penggiat seni yang berdepan dengan masalah.


Bukan Menyundal Tetapi Menemani, Wanita Ini Raih Ribuan Ringgit Jadi ‘Sugar Baby’ Di Singapura

Bukan melakukan aktiviti persundalan tetapi sekadar menjadi peneman. Itulah dakwaan seorang wanita tempatan yang kini bekerja sebagai ‘sugar baby’ di Singapura.

Menerusi beberapa laporan daripada Straits Times, China Press dan SAYS, wanita berkenaan yang dikenali sebagai Jenny (bukan nama sebenar) berjaya meraih ribuan ringgit daripada hasil pekerjaannya sebagai peneman itu di sana.

“Saya rasa pelacur dibayar untuk melakukan apa yang disuruh tanpa boleh menolak.

“Tetapi saya-jika tidak selesa dengan permintaan (sugar daddy) saya boleh menolak dan mengatakan tidak,” jelasnya.

Menurut perkiraan yang dilakukan SAYS, beliau kini menerima elaun sehingga RM31,000 daripada tugasnya menjadi peneman kepada sugar daddy terkininya yang telah bersamanya sejak lima bulan lalu.

Untuk setiap pertemuan, beliau difahamkan mengenakan bayaran sehingga RM1,500. Selain daripada pertemuan sekali jumpa , beliau juga difahamkan telah bersama tiga sugar daddy jangka masa panjang yang berlainan sejak beberapa tahun ini.

Kesemua pertemuan itu bagaimanapun menurutnya tidak melibatkan hubungan seks dan menegaskan tidak mudah untuk mereka terlibat dalam hubungan sedemikian.

Walaupun mempunyai kegusaran akan keperluan untuk melayan sugar daddy secara seksual namun Jenny menjelaskan ia tidak lagi menjadi kerisauaun utama selepas dua tahun menjadi sugar baby.

Menurut China Press yang memetik Straits Times, Jenny mula menceburkan diri dalam pekerjaan itu selepas tertarik dengan rakannya yang terlebih dahulu menyertai pekerjaan itu sebelum ini.

Bagaimanapun beliau difahamkan tidak hanya menjadi sugar baby tetapi turut mempunyai kerjaya sebagai seorang eksekutif pemasaran dan model sambilan di kota Singa itu.

Hasil daripada pekerjaan sambilannya sebagai sugar baby dan ditambah dengan pendapatan daripada pekerjaan tetapnya, Jenny dilaporkan meraih sehingga RM42,800 sebulan.

Keluarganya jelas Jenny bagaimanapun tidak mengetahu pekerjaannya sebagai sugar baby di Singapura namun beliau menjelaskan tidak kisah sekiranya mereka mengetahui mengenainya suatu hari nanti.

Baca juga kisah papan iklan agensi sugar baby ini yang mencetuskan kontroversi di negara kita tahun lalu melalui pautan di bawah.

Bagaimana Aplikasi ‘Pelacuran’ Golongan Elit Ini Lulus Untuk Diiklankan Di Malaysia?

Red Light District Kembali Beroperasi, Rakyat Belanda Mula ‘Booking’ Hingga Penuh


Bukan Milik Anak Presiden, Kenali Pemilik Sebenar Kenderaan Mewah Terbakar Dalam Rusuhan Sri Lanka

Pada awal bulan April lalu, Presiden Sri Lanka Gotabaya Rajapaksa mengumumkan keadaan darurat setelah ratusan orang cuba menyerbu kediamannya di tengah-tengah krisis ekonomi yang melanda negara tersebut.

Difahamkan penunjuk perasaan di negara yang mempunyai 22 juta penduduk itu membantah pencatuan elektrik selama 13 jam oleh pihak kerajaan. Pada ketika itu, kejadian menjadi buruk apabila penunjuk perasaan merobohkan tembok, membaling batu dan membakar  sebuah bas di hadapan kediaman Rajapaksa.

Baru-baru ini tular satu video menerusi satu ciapan Twitter di mana pelbagai jenis kenderaan mewah seperti Ferrari, Lamborghini, Bentley, Merdeces-Benz dan limosin terbakar semasa rakyat negara itu melakukan tunjuk perasaan.

Sri Lanka PM Rajapaksa's sons had Rolls Royce, Lamborghini, Ferrari, Mclaren etc. See what happened to them yesterday.. pic.twitter.com/aPZr10XNCN

Ciapan itu juga mendakwa kesemua kenderaan itu adalah milik anak Presiden Gotabaya Rajapaksa. Bagaimanapun, berdasarkan beberapa hasil carian maklumat lebih lanjut, didapati dakwaan itu adalah tidak benar.

Menurut laman newschecker.in, kesemua kenderaan yang terbakar itu merupakan milik seorang pengusaha Hotel Avenra yang dikenali sebagai Sachith De Silva. Beliau merupakan direktor syarikat tersebut sejak 2016.

Sachith De Silva dianggap sebagai salah seorang jutawan termuda Sri Lanka yang mewarisi perniagaan keluarga. Profil perniagaannya menunjukkan  dia memiliki beberapa rangkaian hotel dan perniagaan restoran di Sri Lanka dan di luar negara.

Hasil perniagaannya yang luas telah menyumbangkan kepada jumlah kekayaannya didakwa mencecah $10 juta (~RM43.94 juta).

Avenra Garden hotel and owners car collection including a Lamborghini and Limousine has been completely destroyed #lka #srilanka pic.twitter.com/c7V5kHgI7d

— 𝗔𝘀𝗵𝗮𝗻 𝗣𝗮𝗿𝗮𝗻𝗮𝗵𝗲𝘄𝗮🇱🇰 (@anp66) May 9, 2022

Ramai pengguna Twitter dari Sri Lanka mendakwa kejadian tersebut berlaku mungkin disebabkan pemilik Hotel Avenra merupakan penyokong Sri Lanka Podujana Peramuna atau SLPP yang memegang kerajaan semasa di negara itu.

Anda boleh tonton mini-dokumentari mengenai koleksi kereta mewah Sachith De Silva menerusi video YouTube di bawah.

Baca lebih lanjut mengapa Presiden Sri Lanka mengumumkan pelaksanaan darurat pada awal bulan April lau.

Krisis Ekonomi Di Sri Lanka: Diesel Habis, Elektrik Kena Catu Dan Darurat Dikuatkuasakan

Berbogel Di Pohon Suci, Influencer Rusia Dihalau Dari Indonesia

Video Pendek BBC Papar Wanita Malaysia Menari K-Pop Dikecam Netizen


Bukan ‘Overnight Success’, Khairulaming Kongsi Perjalanan Jatuh Bangun Sepanjang 10 Tahun

Digelar ‘sifu’ Shopee apabila jualan produk sambal sentiasa sold out, kejayaan Khairulaming ketika ini bukanlah sesuatu yang datang tiba-tiba tetapi ia satu perjalanan hidup yang ada jatuh dan bangunnya.

Sempena hari jadi ke-30, Khairulaming telah berkongsi sebuah video khas yang merangkumi perjalanan hidupnya dari umur 20 tahun hinggalah ke usianya sekarang, 30 tahun.

Today is my 30th birthday. finally dah masuk 3-series

I buat video ni untuk compile my life journey dari umur 20 ke umur 30. Sepuluh tahun yang penuh dgn macam-macam memori. Thanks to everyone for being part of the journey 🥺 pic.twitter.com/spumbo7SyQ

— Khairulaming (@khairulaming) September 25, 2022

Menerusi video tersebut, dapat dilihat perjalanan Khairulaming yang bermula dengan bekerja sebagai engineer dan mula mencari ‘duit tepi’ dengan menjual sambal. Malah, perniagaan sambalnya dulu juga pernah gagal pada tahun 2017 sehingga wang simpanannya habis.

Tidak berputus asa, beliau bangkit selepas kejatuhan jualan sambalnya lalu lebih fokus untuk personal branding di Instagram miliknya dengan berkongsi video masakan. Selepas berkongsi cara masakan pelbagai juadah di Instagram, Khairulaming pada tahun 2021 kembali memperjuangkan idea lama beliau dengan memperkenalkan Sambal Nyet.

Rezeki pada kali ini berpihak kepada beliau selepas sambal beliau laris terjual dalam tempoh yang singkat sekaligus mengingatkan ramai bukan senang untuk senang. Malah, kini beliau juga telah membuka kilang sambal sendiri dan dapat memberikan peluang pekerjaan kepada lebih ramai orang.

— シャキラー 🇲🇾🌺 (@aeyka_syakirah) September 26, 2022

Happy belated birthday @khairulaming. One of the rare wholesome and really hardworking influencers in Malaysia that young ppl can really learn from and look up to. Usaha tangga kejayaan and don't let the setbacks get you down 💪 https://t.co/Z9byJyQ5BI

— Lim Yi Wei 林怡威 🇲🇾 (@LimYiWei4MY) September 26, 2022

When people's down. I would try my best not to pushing them up drastically. Cause I strongly believe it is just part of our process to bounce back up. Kau boleh mengeluh seberapa lama yang kau nak. But I always remind them and myself to don't forget about bouncing back up!! https://t.co/DoHmA9cCOJ

Perkongsiannya itu telah meraih perhatian orang ramai dan rata-rata netizen memuji Khairulaming yang tidak berputus asa walaupun berdepan kegagalan. Malah, ada juga netizen yang menjadikan kejayaan Khairulaming sebagai pembakar semangat untuk mereka berjaya kelak.


Bukan Patung, ‘Unbox Challenge’ Versi TUDM Ini Yang Paling Hebat Setakat Ini

Beberapa hari ini tular di Facebook berkenaan ‘Unbox Challenge’. Cabaran ini memerlukan anggota keselamatan memperlihatkan barangan yang perlu dibawa atau terkandung dalam jentera mereka satu per satu di atas lantai dan gambar akan dirakam dari atas.

Ini adalah beberapa gambar Unbox Challenge yang dibuat oleh pasukan keselamatan dari luar negara. Menariknya, Tentera Udara Diraja Malaysia (TUDM) turut menghasilkan Unbox Challenge ini tetapi pada skala yang lebih besar. TUDM memperlihatkan anggota NO 18 SQUADRON bersama kelengkapan dan pesawat mereka untuk Unbox Challenge ini.

"Poise!!! Want to see what we could do? Join the Royal Malaysian Air Force – World Class Air Force"

See you guys at Karnival Hari ATM Jeti Operasi TLDM Lumut Perak28-29 Sep 19 pic.twitter.com/iJ5NMWrXJw

— TUDM (@airforcenextgen) September 26, 2019

Dari jauh, memang nampak persis patung aksi tetapi gambar ini adalah pada skala sebenar dan bukan patung. Gambar ini sebenarnya dirakam bagi menarik perhatian orang ramai untuk menyertai pasukan The Royal Malaysia Air Force yang akan berada di Karnival Hari ATM.

Karnival ini akan berlangsung pada 20 dan 29 September 2019 di Jeti Operasi TLDM Lumut, Perak. Anda dijemput hadir bagi memeriahkan suasana di karnival ini. Apa pun, tahniah TUDM untuk gambar ini. Kini, ramai yang semakin aware dengan Karnival Hari ATM yang akan berlangsung hujung minggu ini.

Ini pula adalah kisah kehebatan askar Melayu menjalani latihan pada suhu -3’C tanpa sebarang rungutan. Askar kita memang hebat!

Ini Kisah Kehebatan Askar Melayu Ketika Jalani Latihan Dalam Suhu -30°C

Ini Penjelasan Mengapa Komando Sentiasa Guna Peluru Hidup Untuk Sesuatu Demo


Bukan ‘Ponteng’ Mesyuarat Kabinet Kerajaan, Ini Sebab Tengku Zafrul Terpaksa Ke Abu Dhabi

Kecoh baru-baru ini apabila Mesyuarat Kabinet Pertama Kerajaan Perpaduan tidak dihadiri oleh Tengku Zafrul bin Tengku Abdul Aziz yang merupakan Menteri Perdagangan Antarabangsa dan Industri.

Ketidakhadiran beliau dalam mesyuarat tersebut telah menimbulkan pelbagai persepsi dan tohmahan di kalangan orang ramai di mana beliau di dakwa berangkat ke Qatar bagi menonton perlawanan Piala Dunia 2022.

Terbaharu, menerusi laman Facebook rasmi Tengku Zafrul, beliau mendedahkan telah ke Abu Dhabi, Emiriah Arab Bersatu (UAE) dan bukannya Qatar seperti yang didakwa bagi program pemeteraian kerjasama antara Petronas dan ADNOC melibatkan negara Malaysia dengan UAE.

Turut hadir menyaksikan program bersejarah ini adalah KDYMM Seri Paduka Baginda Yang Di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Al-Marhum Sultan Haji Ahmad Shah Al-Musta’in Billah; Yang Mulia Sheikh Mohamed bin Zayed Al Nahyan, Presiden UAE; Dr. Sultan Ahmed Al Jaber, Menteri Industri & Teknologi Maju UAE merangkap Pengarah Urusan dan Ketua Pegawai Eksekutif ADNOC; dan Datuk Tengku Muhammad Taufik, Ketua Pegawai Eksekutif Kumpulan PETRONAS.

Kerjasama ini bakal menyaksikan dua syarikat ini meneroka dan menilai Unconventional Onshore Block 1 yang meliputi kawasan konsesi 2,000km persegi di wilayah Al Dhafra.

Diharapkan dengan peningkatan syairkat Malaysia yang menyerlah di pesada antarabangsa sekaligus bakal meningkatkan lagi tenaga mahir dalam negara sekaligus menaikkan ekonomi negara.


Bukan ‘Racist’ Dan Tiada Niat Hina Pemain Badminton Negara, Lelaki Ini Minta Maaf Secara Terbuka

Semalam tular di media sosial tangkap layar seorang pemilik Facebook, Borhan Che Rahim yang bersifat perkauman terhadap S Kisona selepas pemain perseorangan wanita negara itu tewas di tangan pemain Jepun dalam aksi separuh akhir Piala Sudirman di Finland kelmarin.

Lantaran itu, Borhan Che Rahim yang merupakan Naib Ketua Parti Pribumi Bersatu Malaysia (Bersatu) Pasir Puteh telah mendapat kecaman hebat netizen termasuk Persatuan Badminton Malaysia (BAM) yang mengutuk sekeras-kerasnya perbuatannya itu.

I am disgusted, angry and sad to see such a comment.

This idiot, said as the Naib Ketua Bersatu Bahagian Pasir Puteh, never change in seeing things from a racist's eyes.

It has since been deleted from his FB wall. pic.twitter.com/bU81Sqv2yd

— Alawiyah Yussof 🏴 (@AlawiyahYussof) October 2, 2021

BAM is utterly appalled by the racist remarks made towards our national women’s singles player, S Kisona. pic.twitter.com/jWJ8BLCCLg

Terbaharu, Borhan Che Rahim memohon maaf kepada seluruh rakyat Malaysia berhubung isu terbabit dan mengatakan tidak pernah terlintas di fikirannya untuk merendah-rendahkan mana-mana individu atau kaum ketika menulis status di media sosial.

Menurutnya, panggilan tersebut merupakan bahasa percakapan di Kelantan yang merujuk kepada orang India dan apa yang berlaku adalah satu kekhilafan yang telah dilakukannya tanpa mengkaji kesannya.

Malah, dia turut menawarkan diri untuk melepaskan jawatan sebagai Naib Ketua Bersatu Bahagian Pasir Puteh demi menjaga nama baik parti diwakilinya.

Isu berbaur perkauman ini sering terjadi, klik pautan di bawah untuk ketahui isu lain yang pernah muncul.

Tidak Boleh Menyewa Kerana Perbezaan Bangsa, Luahan Doktor Ini Buat Netizen Kecewa

‘Lukis Badan Dahulu Baru Pakaian’- Alasan Wanita Ini Disangkal Pelukis Berpengalaman

Universiti Limkokwing Dikecam Selepas Pamer ‘Banner’ Perkauman Dengan Ayat ‘King Of Africa’


18 Penuntut UPNM Diarah Bela Diri Dalam Kes Bunuh Zulfarhan

Adakah anda masih ingat akan kes buli yang melibatkan kematian seorang Pegawai Kadet Laut UPNM, Zulfarhan Osman Zulkarnain pada tahun 2017 yang lalu? Setelah dua tahun, akhirnya hari ini keputusan sama ada 19 tertuduh akan didakwa ataupun tidak.

Mahkamah Tinggi Kuala Lumpur telah mengarahkan 18 daripada 19 orang tertuduh dalam kejadian cedera hingga mengakibatkan kematian Zulfarhan Osman Zulkarnain membela diri.

Sujud syukur bapa Allahyarham Zulfarhan, Zulkarnain Idros. Mahkamah Tinggi Kuala Lumpur mengarahkan 18 daripada 19 tertuduh dalam kes kematian Zulfarhan Osman Zulkarnain membela diri. Tarikh 2 Oktober mula perbicaraan. @501Awani pic.twitter.com/q3i2Gs3y1r

Keputusan tersebut dibuat oleh Hakim Datuk Azman Abdullah berikutan mendapati pihak pendakwaan berjaya membuktikan kes prima facie pada akhir sesi pendakwaan. Tarikh perbicaraan selanjutnya adalah pada 2 Oktober 2019.


Bukan RM144,000 Tetapi Ini Pendapatan Sebenar Sugu Pavithra Selepas Meletup Di YouTube

Pendapatan pasangan Youtuber Sugu Pavithra mula menjadi tanda tanya dalam kalangan netizen selepas beliau sebelum ini dilaporkan menerima ‘gaji’ atau bayaran daripada Google.

Bayaran daripada Google secara kebiasannya diterima melalui pengiklanan yang dilakukan YouTube di channel masing-masing selepas mereka melepasi angka tontonan yang telah ditetapkan.

Jumlah bayaran yang diterima Youtuber ini sering saja menjadi persoalan buat netizen bukan saja di negara kita malah di seluruh dunia.

Ini kerana ada sesetengah daripada Youtuber berprofil tinggi dikatakan mampu menjana pendapatan yang agak tinggi melalui video mereka sehingga tidak lagi perlu melakukan kerja lain.

Berbalik kepada channel Sugu Pavithra tadi, jumlah tontonan dan langganan mereka meningkat mendadak terutama selepas pelaksanaan PKP di negara kita sejak Mac lalu dan sehingga kini sudah mempunyai 473,000 subscribers.

Disebabkan jumlah yang tinggi itu netizen dilihat mula membicarakan mengenai pendapatan mereka dan ada yang mula membuat anggaran mengenainya.

Tambah mengujakan, ada sesetengah anggaran yang viral sebelum ini di media-media sosial mencecah sehingga RM144,000 dan tidak kurang juga beberapa angka lain yang turut mencecah puluhan ribu ringgit.

Walaupun angka tersebut diperolehi melalui analisis yang dilakukan dengan teliti namun angka sebenar yang didedahkan pasangan tersebut malangnya dilihat sangat berbeza.

Bagaimanapun, dalam satu temu bual bersama Harian Metro sebelum ini, pasangan suami isteri itu akhirnya mendedahkan anggaran pendapatan sebenar mereka melalui penghasilan video di YouTube.

“Apa yang kami peroleh sekarang lebih dari cukup, buat pertama kali saya terima bayaran sebanyak AS$2,000 (RM8,700) bulan lalu, saya tak pernah sangka dapat sebanyak itu,” kata S Pavithra.

Walaupun tidak-lah setinggi anggaran yang tular sebelum ini, namun jumlah tersebut masih sangat lumayan buat pasangan suami isteri yang sebelum ini bergantung kepada pendapatan suaminya yang bekerja di ladang dengan pendapatan sekitar RM1000.

Channel yang berkongsikan resipi masakan oleh pasangan suami isteri S Pavithra dan M Sugu bukan sahaja itu mula menambat hati rakyat Malaysia dengan kandungan mereka yang berbeza serta penggunaan bahasa kebangsaan dengan fasih.

Bukan itu sahaja, channel mereka juga turut mendapat perhatian daripada perdana menteri yang kemudiannya menghantar hadiah berupa peralatan memasak dan kata-kata semangat buat pasangan itu selepas kejayaan mereka menyatukan rakyat Malaysia melalui perkongsian resipi mereka.

Sugu Pavithra sebelum ini mula mencuri tumpuan  selepas mereka berjaya meraih pendapatan melalui YouTube walaupun hanya merakam video mereka menggunakan kamera smartphone. Klik pautan di bawah untuk membaca mengenainya.

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Diminta Tutup ‘Channel’ Dan Berhenti Kongsi Resipi, Netizen Dakwa Sugu Pavithra Dibuli Di YouTube

Resipi Sugu Di YouTube Jadi Panduan Pasangan Jepun Ini Hasilkan Kari Ayam


Bukan Sahaja Basikal, Netizen Gesa Laluan Motosikal Juga Diberi Perhatian

Baru-baru ini kecoh di media sosial mengenai kemalangan kecil yang dihadapi oleh menteri dan ahli parlimen Malaysia, Khairy Jamaluddin. Ia dilaporkan berlaku sewaktu beliau melakukan aktiviti berbasikal dimana kemalangan tersebut berpunca daripada jalan yang berlubang.

Disebabkan ramai yang membincangkan isu kemalangan serta jalan berlubang, seorang pengguna Twitter yang dikenali dengan @Aweef ini turut menggunakan platform tersebut bagi meluahkan perkara yang sering dihadapi oleh penunggang motosikal apabila berada di lebuh raya.

Menurut ciapan yang dikongsi, beliau menjelaskan bukan sahaja penunggang basikal terjejas dengan keadaan jalan raya yang teruk tetapi ia turut dialami penunggang motosikal.

Tambahnya lagi, keadaan yang dihadapi mereka kebanyakan masanya adalah lebih teruk dengan hampir setiap hari ada sahaja kemalangan yang melibatkan mereka terutama bila berhadapan dengan cuaca hujan sewaktu berada di jalan raya.

“Dah lah tak selamat dan berlubang sana sini. Bila hujan turun, banjir pula di kebanyakan tempat.

“Bayangkan hujan lebat, beribu-ribu penunggang terpaksa bertarung nyawa bersesak di laluan utama dengan kenderaan lain,” luah beliau.

Tahukah anda? Setiap hari berlaku kemalangan antara rider motor & pemandu kenderaan yg lain di Federal Highway. Ada yang MATI!

Pemandu kenderaan lain marah bila rider motor di laluan utama. Bila musim hujan ni, keadaan bertambah PARAH. Tahukah anda kenapa jadi begini? Lihat 👇 pic.twitter.com/angPYYknxW

Masalah tersebut juga menurut beliau tidak terhenti dan selesai di situ.

Walaupun menggunakan laluan utama (yang tidak sepatutnya digunakan penunggang motosikal) mereka masih akan menghadapai kesukaran terutamanya untuk kembali ke laluan motosikal selepas menggunakan laluan utama bagi mengelakkan lubang dan kerosakan yang terdapat di laluan motosikal tadi.

Ada ketikanya, mereka terpaksa mengambil risiko dan melalukan tindakan berbahaya seperti melawan arus hanya untuk kembali menggunakan laluan motosikal.

“Bila penunggang dah guna laluan utama, timbul masalah lain iaitu tiada laluan masuk semula ke laluan motosikal. Jangan tanya aku kenapa? Sebab highway ini direka sedemikian.

“Maka terpaksalah rider motor melawan arus untuk masuk semula ke laluan motosikal. Tak percaya? Silalah lalu sendiri,” luah beliau.

Mengulas lanjut mengenai keadaan jalan raya terutama melibatkan lorong dan pengguna motosikal, beliau menjelaskan ianya bukanlah satu masalah yang baru.

Malah perkara berkenaan telah berlarutan sejak sekian lama namun tiada tindakan drastik yang telah diambil untuk menjadikannya lebih baik.

“Laluan motosikal lebuh raya ni isu nya dah lama. Tapi masih tiada tindakan diambil. Sama seperti laluan motosikal di lebuh raya lain.

“Kesemua jalan di Malaysia sepatutnya dijaga dengan baik. Jangan harap VIP muat naik baru terhegeh nak buat kerja, utamakan pengguna dulu,” luah seorang netizen di ruangan komen.

“Masalah yang tidak pernah selesai, dah bertahun macam tu la jugak,” komen netizen.

Rata-rata rakyat Malaysia yang memberi komen telah memberi tindak balas yang sama di mana sebilangan daripada mereka berpendapat perkara tersebut sudah lama berlaku namun masih tiada tindakan yang diambil.

Perkara tersebut bukan sahaja melibatkan isu kesukaran untuk penunggang melalui jalan tersebut malah ia turut melibatkan keselamatan ramai pihak.

Diharap dengan perkongsian ini, masalah ini dapat ‘membuka mata’ pihak berkuasa agar bertindak dengan segera dalam menyelesaikan masalah yang dihadapi oleh kebanyakan penunggang motosikal.

Baca perkongsian kami yang terdahulu mengenai permohonan maaf JKR Kuala Langat dianggap ‘double standard’? Baca pada pautan di bawah.

Permohonan Maaf JKR Kuala Langat Dianggap ‘Double Standard’, Netizen Luah Rasa Kecewa

Jatuh Lubang Ketika Berbasikal, Akaun Twitter JKR Kuala Langat Mohon Maaf Kepada KJ


Bukan Sahaja Kerana Murah, Lihat Mengapa Khairulaming Suka Nasi Lemak RM1 Ini

Sesiapa yang mengikuti Khairulaming, selain menjalankan bisnes Sambal Nyet, beliau juga suka memberi sokongan terhadap peniaga lain dan memberi review jujur sekiranya beliau menyukai sesuatu produk yang dibelinya.

Hasilnya? Produk yang dibelinya akan sold out selepas beliau membuat review. Semalam, beliau berkesempatan untuk mencuba Nasi Lemak Bangsudu yang tular di TikTok.

Menurut Khairulaming, beliau tertarik untuk mencuba nasi lemak ini selepas video Bangsudu muncul di FYP. “Walaupun produk yang dia jual simple, tetapi saya suka dengan storytelling dia.

“Setiap hari dia buat live, apa struggle dia cerita, interact dengan customer. Jadi kita kat luar pun rasa kita sebahagian daripada bisnes dia juga,” terang Khairulaming.

Lupa nak mintak sudu tapi selamat bangsudu kasi sudu lebih tadi 🤣 #MakanLokal #NasiLemak @TAUKE NASI LEMAK RM1

Mengaku Jual Sambal Nyet Palsu, Khairulaming Pilih Untuk Tuntut Tiga Perkara Daripada Penjual Ini

Nasi lemak Bangsudu dimasak sendiri oleh ibu bapanya dan dijual setiap pagi oleh Bangsudu. Menurut Khairulaming, 600 pek nasi lemak yang dijual setiap hari boleh sold out dalam masa 30 minit sahaja.

Dengan ulasan daripada Khairulaming ini, pastinya lebih ramai tahu tentang Nasi Lemak Bangsudu dan nasi lemaknya akan lebih cepat habis terjual. Peniaga lain juga mungkin boleh cuba aplikasikan pemasaran Bangsudu dalam perniagaan untuk tingkatkan jualan.

Reply to @neshram5 saya takut mahal .. #fyp #foryou #suduada #abgtaram #myfoodie

♬ original sound – TAUKE NASI LEMAK RM1 – TAUKE NASI LEMAK RM1

Menurut Bangsudu, sehingga kini beliau cuba kekalkan harga RM1 untuk nasi lemak dijualnya kerana tidak mahu bebankan pembeli terutamanya adik-adik yang beli nasi lemaknya untuk sarapan di sekolah.

Jika anda berada di kawasan berdekatan Desa Coalfields, boleh singgah untuk beri sokongan kepada Bangsudu. Masih ada peniaga yang jual nasi lemak RM1 ketika ini. Nampak just nice saiz nasi lemak dengan harganya. Sama-sama kita beri sokongan kepada peniaga kecil.

Khairulaming sebelum ini telah membuat pengumuman bakal membukan kilang kedua Sambal Nyet di Kelantan. Baca lagi pada pautan di bawah.

Jualan Sambal Nyet Cecah RM14 Juta, Khairulaming Umum Bakal Buka Kilang Kedua Di Kelantan


Bukan Sahaja Kereta Boleh ‘Test Drive’, Anda Boleh Cuba Dahulu unifi Di Rumah Untuk 30 Hari

Sejak negara beralih ke Fasa Peralihan ke Endemik sejak 1 April 2022, ramai yang dilihat sudah kembali ke pejabat untuk bekerja dan ada yang masih kekal dengan rotasi kerja dari rumah (WFH). Bagi yang masih bekerja dari rumah, capaian internet yang baik pastinya menjadi keutamaan supaya kerja seharian yang ditugaskan tidak tergendala.

Situasi pindah ke rumah baharu memang satu yang memenatkan. Banyak perkara yang perlu difikirkan antaranya capaian internet, akses untuk ke tempat kerja dan banyak lagi.

Memasang servis internet di rumah satu ketika dahulu dikira satu yang melecehkan lebih-lebih lagi untuk anda yang tinggal di rumah strata. Itu belum masuk capaian internet yang slow kerana line di kawasan tertentu tidak bagus.

Jadi di sini unifi ada untuk bantu anda selesaikan masalah ini. Anda pasti tidak pernah tahu bahawa anda sebenarnya boleh ‘test drive’ unifi dahulu selama 30 hari di rumah untuk lihat sama ada ia sesuai untuk kediaman anda atau tidak?

Seperti juga kereta, unifi juga kini boleh dicuba dahulu selama 30 hari di rumah anda! Ini adalah salah satu daripada #unifiPromise untuk memberikan servis internet terbaik buat anda.

Ramai yang mungkin berkira-kira untuk membuat sambungan unifi di rumah kerana ragu-ragu dengan keupayaan internet di rumah anda baharu anda. Ramai yang tidak mahu terikat terus dengan komitmen bulanan jika jaringan internet lemah.

Di sini unifi bantu anda untuk mencuba servis sambungan internet selamat 30 hari terlebih dahulu di rumah. Jika ‘ngam’, terus sahaja guna tanpa perlu pulangkan semula kepada pihak unifi.

Bagi pemilik perniagaan, mencari solusi untuk perniagaan anda mungkin sesuatu yang mencabar, tetapi pihak unifi kini mempunyai perunding khas untuk bantu anda selesaikan masalah yang mungkin timbul.

Pemilik perniagaan boleh berhubung terus dengan perunding khas unifi untuk mereka memberi panduan berkenaan sambungan internet atau solusi teknikal yang dapat membantu perniagaan mereka.

Seperti juga namanya, EasyFix merupakan self-troubleshooting tool yang diperkenalkan unifi untuk membolehkan pelanggan membaik pulih sambungan internet di rumah secara sendiri.

Kadangkala sambungan internet di rumah anda berdepan masalah atas beberapa sebab yang tidak memerlukan technician daripada unifi untuk membetulkannya. Easyfix akan bantu anda terlebih dahulu supaya masalah tersebut dapat diselesaikan oleh anda sendiri dengan lebih pantas.

Sekiranya masalah tersebut masih juga tidak dapat diselesaikan, ia akan secara automatik menghasilkan ‘tiket’ untuk makluman pihak unifi atau anda juga diberi akses ke ejen Live Chat untuk bantuan selanjutnya.

Selepas anda menghantar permintaan untuk bantuan, permintaan anda akan direkodkan dalam sistem dan anda boleh melihat progress permintaan tersebut menerusi myunifi app. Jadi anda tidak akan tertunggu-tunggu bila techician akan tiba ke rumah anda.

unifi komited dalam memberikan servis terbaik buat pelanggan dan mereka memberi jaminan untuk baiki masalah anda dalam masa 24 jam tiket anda dibuat.

Jika tidak? Jika melebihi 24 jam dan masalah tidak selesai, unifi akan beri rebat bil dan boleh ditebus menerusi aplikasi myunifi dalam tempoh masa 30 hari.

Tidak puas hati dengan kelajuan internet di rumah anda? unifi Elite sentiasa bersedia untuk membantu anda. Team unifi Elite
adalah individu pakar yang anda boleh panggil untuk memberi konsultasi tentang cara untuk tingkatkan kemampuan Wi-Fi di rumah anda.

Mereka akan periksa sambungan internet di rumah anda dan memberi cadangan penambahbaikan terbaik buat anda sekiranya kelajuan sedia ada tidak menepati kehendak anda.

Sekiranya terdapat gangguan sambungan internet, pihak unifi menerusi unifi Care akan terus memaklumkan para pelanggan menerusi WhatsApp, SMS atau push notification di myunifi App supaya anda anda memerlukan bantuan pantas, anda boleh terus hubungi pihak unifi untuk bantuan.

Seperti namanya, #unifiPromise adalah jaminan unifi untuk memberikan customer support terbaik kepada setiap pelanggan supaya anda dan keluarga dapat terus kekal online 24 jam sehari di samping masalah anda dapat diselesaikan dalam tempoh 24 jam sahaja.

Buat para pelanggan, klik di sini untuk muat turun aplikasi myunifi bagi peranti android dan juga Apple. Untuk segala perkembangan terkini tentang servis unifi, boleh klik di sini.

Jadi tiada lagi masalah internet di saat-saat genting dan anda sekeluarga juga dapat akses ke internet dengan aman. Anak-anak pun boleh belajar secara dalam talian tanpa gangguan. Buat pengguna baharu yang mahu cuba unifi, boleh klik di sini untuk isi butiran anda. Pihak unifi akan hubungi anda nanti.


Bukan Sahaja Kereta Yang Banyak, Jumlah Selipar Bakal Diperiksa Polis Sewaktu Sambutan Aidilfitri

Memasuki tahun ini, orang ramai nampaknya bakal menyambut perayaan kali kedua tanpa dapat pulang ke kampung untuk bersama dengan yang tersayang. Pastinya agak sayu Aidilfitri yang bakal tiba dalam tujuan untuk mengekang penularan wabak COVID-19 seperti yang dimaklumkan pihak kerajaan.

Buat mereka yang berpeluang menyambut perayaan, pihak polis sebelum ini telah memaklumkan rumah yang memiliki jumlah kereta yang banyak bakal diperiksa bagi mengelakkan terdapat individu yang merentas negeri.

Terbaharu, pemeriksaan lebih ketat bakal dibuat Polis Kedah di mana Ketua Polis Kedah, Datuk Hasanuddin Hassan berkata pihaknya sedia mengarah anggota melakukan rondaan sepanjang sambutan perayaan di seluruh negeri itu bagi mengesan rumah yang memiliki kereta dan juga selipar yang banyak secara mengejut.

Pemeriksaan surat rentas negeri dengan lebih terperinci antara yang bakal dibuat bagi mengelakkan terdapat individu yang hasilkan surat palsu. Pihak mereka turut menegaskan jumlah denda yang tinggi bakal dikenakan buat mereka yang disahkan menghasilkan surat rentas negeri palsu.

Berdasarkan arahan yang dibuat, pastinya orang ramai yang tidak mempunyai surat rentas negeri yang sah tidak dapat pulang ke kampung di negeri berlainan dalam mengelakkan denda tinggi yang bakal dikenakan.

Ketahui lebih lanjut mengapa terdapat perbezaan layanan buat individu yang melanggar SOP menerusi perkongsian peguam ini.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

SOP Diperketat, Kebenaran Rentas Negeri ‘Bersebab’ Hanya Dibenarkan Dari Isnin Hingga Khamis


Bukan Sahaja Miliki Jumlah Pengikut Tertinggi TikTok, Khaby Lame Sebenarnya Seorang Hafiz Al-Quran

Sekiranya anda merupakan salah seorang pengguna TikTok, kami yakin video daripada Khaby Lame, seorang lelaki yang berasal Senegal ini pernah melintasi ruang tontonan anda.

Sering kali membuat video tanpa menggunakan suara dalam mengajar cara mudah melakukan sesuatu dengan cara yang santai membuatkan konten beliau disukai ramai.

2 in 1 shot✌🏿-Bro I feel sorry for your forehead 🤦🏿♂but It was very easy. -Bro mi dispiace per la tua fronte,ma era così facile #learnfromkhaby

Malah, Khaby Lame yang menetap di Itali nampaknya tidak menunggu lama dalam arena TikTok untuk muncul sebagai individu dengan jumlah pengikut tertinggi pada platform berkenaan.

Di sebalik kejayaan yang diperoleh, serta turut muncul sebagai duta bagi beberapa syarikat, siapa sangka individu yang sering membuat orang terhibur ini merupakan seorang Muslim dan Hafiz Al-Quran.

Menerusi perkongsian laman The Islamic Information, beliau yang menetap di Itali sejak umur satu tahun dihantar ibu bapanya bagi mendalami agama pada usia 14 tahun di Dakar, Senegal dan seterusnya menghafal kitab suci tersebut.

Perkongsian yang dibuat tersebut sekadar memaklumkan kepada ramai kepercayaan beliau yang sekaligus menjadi ikon buat anak muda Islam seluruh dunia. Beliau juga dilihat aktif dan tidak kekok dalam berkongsi kesengsaraan yang terpaksa dilalui rakyat Palestin berikutan kekejaman Zionis.

Today No Smile.The World Want Peace ☮ Il Mondo Vuole La Pace ☮ Please STOP with this WAR #nowar #peace #noallaguerra #pace

Mengulas mengenai populariti, beliau dilaporkan aktif menggunakan platform TikTok sejak Itali dilanda COVID-19 iaitu sekitar Mac 2020 di mana beliau telah kehilangan kerja di sebuah kilang.

Nasib menyebelahi dirinya apabila konten ringkas yang dihasilkan berjaya mendapat perhatian penonton seluruh dunia sekaligus mengumpul sebanyak 145.9 juta pengikut sehingga kini.

Ketahui lebih lanjut mengenai Khaby Lame dengan klik pautan di bawah.

Kenali Khaby Lame, TikToker Yang Berjaya Buat Orang Ramai Terhibur Dengan Hanya Mimik Muka

Selebriti TikTok, Khaby Lame Dilantik Menjadi Duta Global Binance Secara Rasmi


Bukan Sahaja Pandemik, ‘Amaran’ Bill Gates Mengenai Serangan Cacar Turut Jadi Kenyataan

Sebut mengenai Bill Gates pasti ramai yang mengenalinya sebagai pengasas bersama Microsoft. Dalam pada itu, beliau sejak beberapa tahun terakhir ini dilihat sebagai antara individu utama yang aktif membincangkan soal wabak, vaksin serta kesihatan manusia seluruh dunia.

Sekitar tujuh bulan lalu, Bill Gates selain membincangkan isu COVID-19 turut memaklumkan agar negara antarabangsa bersiap sedia dengan kehadiran wabak dan serangan cacar. Nampaknya sebuah lagi ramalan beliau menjadi kenyataan apabila dimaklumkan serangan cacar monyet sudah mulai merebak di 12 buah negara pada ketika ini.

Berdasarkan cadangan beliau menerusi wawancara bersama Policy Exchange bersama Pengerusi Jawatankuasa Pilihan Kesihatan, Jeremy Hunt pada November lalu, Gates pernah menyarankan agar para pemerintah melabur puluhan bilion dolar untuk penyelidikan dan pembangunan (R&D) yang didakwa bakal menelan kos yang tinggi.

Pengasas bersama Microsoft itu juga mengesyorkan penubuhan Pasukan Petugas Pandemik Pertubuhan Kesihatan Sedunia manakala negara kaya seperti Amerika Syarikat dan Britain terlibat dalam membelanjakan puluhan bilion dolar untuk penyelidikan dalam membasmi wabak yang memberi kesan kepada orang ramai.

“Saya berharap dalam tempoh lima tahun, saya dapat menulis buku berjudul ‘We ARE ready for the next pandemic’.

“Tetapi, ia memerlukan dana yang akan disumbangkan Washington dan London,” kata individu terkaya di dunia itu.

Menurut Bill Gates, penularan wabak yang lebih serius berbanding COVID-19 mungkin berlaku sekiranya orang ramai serta pihak penyelidik tidak mengambil serius mengenai isu yang berlaku.

Untuk pengetahuan, Bill Gates pada bulan ini turut menjangka dunia bakal menghadapi sebuah lagi pandemik yang lebih dasyat dan parah berbanding COVID-19.

Bill Gates Jangka Dunia Bakal Hadapi Sebuah Lagi Pandemik Yang Lebih Dahsyat Dan Parah

Ini Jawapan Bill Gates Bila Ditanya Adakah Vaksin COVID-19 Mengandungi Mikrocip


Bukan Sahaja Penerbangan, AirAsia Adalah Sebuah Syarikat Internet

Tony Fernandes, CEO dan pengasas bersama AirAsia telah memberitahu status terbaru AirAsia di dalam sebuah persidangan What’s Next yang ditaja oleh Digital News Asia di Cyberjaya semalam.

Beliau menyatakan AirAsia bukan sahaja syarikat penerbangan tambang murah tetapi juga merupakan sebuah syarikat internet lantaran syarikat penerbangan itu mahu membentuk model bisnes e-dagang, yang kawasan teras meliputi membeli-belah dalam talian dan permainan sosial.

“Pada dasarnya, kami adalah sebuah syarikat Internet. Kami melihat diri kami sebagai sebuah syarikat Internet. Kami mempunyai sejumlah besar potensi di Internet.

Lebih daripada 20% daripada perniagaan kami datang dari pendapatan sampingan.”

Fernandes juga memiliki Tune Group yang antaranya melabur di dalam:

Peranan internet adalah penting di dalam sebahagian besar operasi-operasi pelaburan tersebut. Dalam masa yang sama, AirAsia sentiasa mencari jalan menambahbaik pengalaman pelanggan melalui teknologi.

“Beberapa minggu lagi, anda boleh daftar-masuk menggunakan aplikasi mobil. Anda boleh cetak tiket penerbangan di rumah… daftar-masuk secara fizikal sudah ketinggalan zaman.” kata Fernandes.

“Kami juga bekerjasama dengan startup yang pakar dalam teknologi pengecaman wajah, supaya tidak lama lagi, anda akan dapat untuk pergi terus ke pesawat,” tambah beliau lagi.

Menurut Fernandes, AirAsia mahu menjadi syarikat perdagangan interaktif yang terbesar dan paling menguntungkan di rantau Asia melalui pembinaan pelbagai portfolio, kepakaran dan jenama e-dagang bertaraf global.

Buat masa ini, pihak AirAsia hanya mendedahkan mahu menerajui teras utama e-dagang di dalam sektor membeli-belah atas talian dan permainan sosial.

Dan kunci kejayaan e-dagang ini bergantung kepada tahap kefahaman AirAsia terhadap pelanggan dan data analisa pelanggan yang sedia ada.

“Data memainkan peranan penting di dalam usahasama ini. Data akan menjadi raja.” tambah Fernandes.

Fernandes turut menyatakan dengan sejumlah data sedia ada yang besar itu adalah satu peluang yang sangat baik untuk AirAsia. Tambahan pula, ramai orang mahukan data tersebut. Itu menandakan ada peluang disitu.

Perancangan lain adalah melancarkan TripAdvisor versi AirAsia, dongle untuk pengembara, saluran baru seperti Youtube, dan pelbagai lagi.

LIKE dan FOLLOW Vocket di Facebook serta Instagram


Bukan Sahaja Sumbangan Kewangan, Ini Caranya Anda Dapat Membantu Golongan Yang Memerlukan

Kebanyakkan masyarakat pada hari ini sering mengaitkan derma dengan orang kaya dan berpendapat bahawa mereka tidak mampu untuk melakukan kebaikan kerana berfikiran derma hanya melibatkan bentuk kewangan.

Sebenarnya, terdapat pelbagai kebaikan yang boleh dilakukan yang tidak semestinya dengan wang ringgit, yang paling penting adalah niat dalam melakukan kebaikan kerana walau sekecil mana pun usaha, pasti besar maknanya.

Sempena dengan bulan Ramadan yang mulia, susu Goodday dengan kerjasama ERA dan GEGAR kembali dengan inisiatif terbaru mereka, untuk mengajak orang ramai bersama-sama menyokong kempen ‘Berkat Sepakat Bersama Susu Goodday’.

Kempen ini bertujuan mewujudkan platform membolehkan orang ramai melakukan kebaikan berdasarkan kemampuan mereka kepada golongan kurang bernasib baik terutamanya mereka terkesan disebabkan oleh pandemik ini.

Susu Goodday akan menyediakan ‘Tapak Berkat’ ke tiga lokasi terpilih di Lembah Klang, Selatan dan Pantai Timur Malaysia bagi mereka yang ingin menghulurkan bantuan tetapi tidak mampu dari segi wang ringgit kepada mereka yang memerlukan.

Melalui ‘Tapak Berkat’ oleh Susu Goodday, terdapat pelbagai cara bantuan yang boleh dihulurkan, sama ada sumbangan dari segi pakaian, makanan, barangan keperluan harian, pemeriksaan kesihatan dan juga menyumbang tenaga sebagai sukarelawan.

Bukan itu sahaja, yang paling unik, para sukarelawan boleh menawarkan bantuan/sumbangan dari segi kemahiran seperti potong rambut, menjahit, pembaikan kasut, atau apa sahaja jenis kemahiran yang memberi manfaat kepada masyarakat yang memerlukan!

Kempen Susu Goodday beri peluang kepada masyarakat untuk membuat amal kebajikan di dalam bulan mulia ini mengikut kemampuan masing-masing.

Dalam pada itu, kempen Berkat Sepakat bersama susu Goodday dilihat sebagai usaha besar pihak susu Goodday di bulan Ramadan untuk memberi peluang kepada semua masyarakat supaya sama-sama dapat menyumbang dan berbuat baik di bulan berkat ini.

Bagi mereka yang berminat untuk menyumbangkan masa mereka sebagai sukarelawan dengan memberi dan menderma barangan (pakaian, barangan runcit), atau menyumbang kemahiran seperti potongan rambut, menjahit, boleh sertai mendaftar sebagai sukarelawan menerusi pautan ini.

Kempen Goodday Berkat Sepakat akan diadakan dari jam 2.00 petang hingga 6.00 petang di lokasi dan tarikh berikut di seluruh Malaysia:

Sabtu, 9 April 2022 : Dewan Seksyen 7, Kota Damansara, Selangor

Sabtu, 16 April 2022 : Dewan Serbaguna Kundang Ulu, Johor

Sabtu, 23 April 2022 : Dewan Majlis Daerah Pasir Mas, Kelantan

Untuk maklumat lanjut tentang inisiatif dan aktiviti masa hadapan Susu Goodday, sila layari laman Facebook Goodday Milk Malaysia.

Ketahui lebih lanjut mengenai butiran penuh permohonan KWSP untuk pengeluaran khas RM10,000 dengan klik pautan di bawah.

KWSP Umum Butiran Penuh Permohonan Untuk Pengeluaran Khas RM10,000

Bersahur Dengan Berocca, Menangi AirPods Pro, Nintendo Switch Dan iPad


Bukan Salah Pemandu Treler, Wanita Kecewa Orang Awam Pukul Suami Sampai Cedera Tanpa Usul Periksa

Pada hari semalam tular berita mengenai seorang murid perempuan berusia sembilan tahun maut selepas motosikal diboncengnya dilanggar treler sebelum digilis ketika perjalanan pulang dari sekolah di Kampung Telok Gong.

Kejadian tersebut telah menyebabkan orang awam di kawasan setempat tidak dapat mengawal diri terus bertindak memukul pemandu treler berusia 36 tahun sehingga mengalami kecederaan di bahagian muka.

Menurut TikTok isteri pemandu treler terbabit @_kakngahezza_, dia merasakan tindakan orang awam sangat keterlaluan sehingga mengakibatkan kecederaan kepada suaminya.

Suami Ezza bukan sahaja cedera di muka, malah treler dirosakkan, dompet dan dashcam yang ada di dalam treler itu turut dicuri oleh orang awam.

Membalas kepada @HAMSTER , #alfatihah #excidenmotordanlori

Insiden kemalangan itu turut dirakam oleh kenderaan lain — mangsa bersama dengan adik lelakinya membonceng motosikal yang ditunggang oleh pengasuhnya. Menurut laporan, semasa kejadian ketiga-tiga mereka tidak memakai topi keledar.

Selepas keluar dari simpang menghala ke arah Teluk Gong, wanita itu dikatakan hilang kawalan ekoran jalan yang dilaluinya berpasir lalu menyebabkan ketiga-tiga mangsa terjatuh di atas jalan raya.

Pada masa yang sama, treler yang dipandu oleh suami Ezza dalam perjalanan ke Telok Gong tidak sempat mengelak lalu mangsa digilis tayar belakang treler dan mangsa meninggal dunia di lokasi kejadian.

Orang ramai yang sudah melihat rakaman video dashcam tersebut memberikan sokongan penuh kepada pemandu treler yang cedera itu. Netizen meminta Ezza mengambil tindakan undang-undang terhadap orang awam yang ‘membantai’ suaminya tanpa belas kasihan.

Dalam pada itu Ezza mengucapkan terima kasih kepada sahabat suaminya yang membantu urusan dari Hospital Klang ke Hospital Ipoh sehingga selesai. Dia juga berjanji akan menegakkan keadilan buat suaminya itu dengan bukti-bukti yang telah dikumpulkan.


18 Ruang Penyimpanan Rahsia Untuk Menjadikan Rumah Anda Kemas

Sekiranya mendiami rumah kecil, kreativiti harus besar untuk menjadikan ruangan tampak besar dan selesa, tetapi masih cukup untuk menampung segala keperluan hidup. Mahu tidak mahu, kita harus mempunyai ruang simpanan yang secukupnya untuk menampung keperluan hidup yang semakin bertambah. Daripada memadatkan dan menyusun semua barangan dalam almari, anda boleh menyembunyikan 1001 kekusutan dalam ruangan-ruangan yang tidak disangka-sangka.

18 idea penyimpanan yang kreatif ini akan buat anda, dan tetamu rumah, terliur:

1. Simpan barangan kesayangan dalam meja kopi jenis pop-top.

BACA: 8 Meja Makan Designer Boleh Laras Yang Jimat Ruang

2. Sorok majalah dan alat kawalan jauh dalam meja tepi DIY yang comel.

3. Bina meja kopi lutsinar dengan banyak ruang penyimpanan.

4. Suka membaca sebelum tidur? Ini headboard sesuai untuk anda.

5. Anda sangkakan ianya buku, tetapi sebenarnya…

6. Bilik tidur anda pasti tidak bersepah dengan platform katil berkabinet ini.

7. Atau anda boleh mencuba katil lift-up untuk ruang penyimpanan maksimum.

9. Hack dapur anda dengan laci gelongsor.

10. Tangga yang makan ruang pun boleh jadi tempat simpanan.

11. Laci tersorok untuk simpan gula dan tepung ini adalah impian setiap suri.

BACA: Seorang Ibu Menjadikan Bilik Dobinya Impian Setiap Suri

12. Jadi bijak dengan menempatkan rak rempah gelongsor di antara peti sejuk dan dinding.

13. Bina rak yang tinggi dan dalam dan boleh dicapai dengan laci gelongsor.

14. Tetamu bakal kagum dengan tempat simpanan di tangga ini.

15. Harry Potter pun akan kagum melihat almari di bawah tangga ini.

16. Bina laci di bawah tangga untuk efek yang cantik tetapi berfungsi.

17. Bilik tidur tidak lagi boleh bersepah dengan ruang simpanan sebanyak ini!

18. Bina meja pull out di bawah rangka katil. ‘Breakfast in bed’ menjadi lebih mudah.

BACA: 6 Idea Simpanan Jimat Ruang Untuk Rumah Sempit

LIKE dan FOLLOW Vocket di Facebook serta Instagram


Bukan Satu Tetapi Dua Kemalangan Berpunca Daripada Perodua Kelisa Melawan Arus

Sejak semalam tular video sebuah kereta Perodua Kelisa yang melawan arus di lebuh raya sebelum dirempuh Perodua Myvi dari arah bertentangan.Video kemalangan berkenaan telah pun dikongsikan di media sosial dan menerima reaksi pelbagai daripada netizen.

Buat anda yang masih belum mengetahui maklumat lanjut mengenai kejadian itu, ia dilaporkan berlaku di Lebuhraya Kemuning Shah Alam (LKSA), Selangor pada sekitar jam 5 petang semalam.

Walaupun banyak kenderaan lain cuba elak dari bertembung dengan Kelisa ini.

Namun akhirnya Myvi gagal elak dan bertembung.

Kejadian di Lebuhraya LKSA selepas Balai Bomba Seksyen 15 menghala Pusat Bandar Shah Alam.

Video : Orang awam pic.twitter.com/auOZvjq4tx

— Mohd Redzuan Abdul Manap (@redzuanNewsMPB) October 29, 2020

Kejadian tersebut bagaimanapun tidak hanya melibatkan satu kemalangan sahaja malah turut menyebabkan satu lagi kemalangan antara Perodua Kelisa berkenaan bersama sebuah lagi Honda City sebelum itu di lebuh raya sama.

Kemalangan pertama itu dilaporkan berlaku di KM3.1 sebelum kejadian antara Kelisa dan Myvi berkenaan yang kemudiannya dilaporkan berlaku di KM6.6 dan telah menyebabkan kecederaan kepada pemandu Honda City tersebut.

Menurut pihak polis seperti dilaporkan Astro Awani yang memetik Bernama, kejadian itu berlaku apabila seorang lelaki warga emas berusia 73 tahun telah memandu secara melawan arus ketika menghala ke pusat bandar Shah Alam.

“Siasatan awal mendapati, suspek memandu dari rumah di Seksyen 8 dan hendak ke pasar raya Tesco di Seksyen 13, tetapi dia telah tersalah jalan dan memasuki Lebuhraya LKSA.

“Setibanya di Plaza Tol Sri Muda beliau tidak mempunyai kad ‘Touch n Go’, lalu berpatah balik melawan arus untuk balik ke rumah,” jelas Ketua Polis Daerah Shah Alam ACP Baharudin Mat Taib.

Tambah beliau lagi, Kemalangan pertama di KM 3.1 menyebabkan kereta jenis Honda City terbalik dan mencederakan pemandu berusia 33 tahun selepas cuba mengelak Perodua Kelisa dipandu warga emas itu.

“Manakala di kemalangan di KM6.6 sebuah kereta jenis Perodua Myvi bertembung dengan kereta itu selepas gagal mengelak,” katanya seperti dilaporkan Astro Awani.

Susulan daripada kemalangan itu, pihak polis dilaporkan telah menahan suspek berkenaan untuk tindakan lanjut dan kes akan disiasat di bawah Seksyen 42(1) Akta Pengangkutan Jalan 1987, kerana memandu secara melulu.

Baca juga perkongsian tular kereta ini yang melawan arus menggunakan laluan motosikal sebelum ini melalui pautan di bawah.

Tiba-Tiba Keluar Dari Terowong, Lihat Aksi Berbahaya Kereta Ini Melawan Arus Di Lorong Motosikal

TENET Di Dunia Nyata, Lihat Bagaimana Lori Pasir Di Malaysia Ini Berundur Di Tengah-Tengah Jalan

Sering Dilihat Serata Negara, Kereta Kancil Unik Ini Akhirnya Ditunda Pihak Berkuasa


Bukan Sebab Rebut Harta, Bekas Peguam Ini Jelas Punca Mahkamah Arah Sita Rumah Arwah Ibu Ali Puteh

Persengketaan melibatkan balu Arwah Abam, Nor Hidayah dengan Ali Puteh semakin panas nampaknya selepas pihak mahkamah baru-baru ini mengarahkan rumah arwah ibu Ali Puteh di Batu 10, Gombak disita.

Arahan yang diterima sekaligus membuatkan Ali Puteh kecewa dan hairan kerana beliau berpendapat isu kelewatan membayar tuntutan saman melibatkan RM60,000 itu cuma melibatkan beliau bersama Nor Hidayah sahaja dan tidak melibatkan arwah ibu beliau.

Hal ini secara tidak langsung membuatkan Ali Puteh tampil dalam sebuah temu bual ringkas dengan memaklumkan untuk Nor Hidayah berhenti membuat fitnah. Beliau juga turut mengakui pendapat yang tidak menentu pada ketika ini membuatkan beliau gagal untuk membayar tuntutan saman dalam tempoh terdapat serta secara sekaligus.

Pendedahan yang dibuat turut mendapat perhatian ramai khususnya para netizen yang tampil dengan pelbagai persoalan berikutan ujian yang diterima Ali Puteh.

Sementara itu, seorang wanita menerusi TikTok @reinalum yang merupakan bekas peguam tampil dengan sebuah video menjelaskan punca mahkamah mengarahkan rumah arwah Ibu Ali Puteh disita.

Replying to @si_sepet86 Konsep #hartapusaka ✌🏼 #aliputeh #norhidayah #abambocey #bocey #undangundangmalaysia #viralmalaysia #hutang

♬ original sound – Reina Lum – Reina Lum

Menerusi perkongsian, beliau memaklumkan pihak mahkamah berkuasa untuk mengarahkan harta melibatkan individu yang disaman disita sekiranya gagal membayar tuntunan saman.

Dalam kes ini, memandangkan ibu arwah Ali Puteh sudah meninggal dunia, maka mengikut hukum faraid, maka rumah tersebut telah menjadi milik Ali Puteh.

Kegagalan beliau untuk melunaskan saman tersebut telah mendesak rumah tersebut untuk disita yang sekaligus wang penjualan rumah tersebut bakal diguanakan untuk membuat tuntutan saman sebanyak RM60,000.

Walau bagaimanapun, sekiranya harga penjualan rumah dijual dengan harga yang lebih tinggi, maka baki selepas penolakan saman sebanyak RM60,000 bakal diterima Ali Puteh.

Perkongsian yang dibuat bekas peguam ini berjaya menerangkan secara ringkas sekaligus membuatkan para netizen berpuas hati dan faham dengan proses yang dibuat pihak mahkamah. Berikut merupakan respon netizen menerusi perkongsian yang dibuat.

Diharapkan semoga keluarga Nor Hidayah dan Ali Puteh berjaya mencapai kata putus dalam usaha untuk merapatkan semula hubungan silaturahim antara dua pihak ini. Sebelum ini, seorang peguam syarie turut tampil berkongsi ilmu faraid buat Ali Puteh.


‘Bukan Sebab Stunt Tapi Untuk Lihat Saya Cakap Inggeris’ – Jackie Chan Dedah Punca Dia Tolak Berlakon Di AS

Dalam episod rancangan realiti TV “Memories Beyond Horizon” baru-baru ini, bintang aksi terkenal Hong Kong, Jackie Chan menjelaskan mengapa dia ‘berputus asa atau menarik diri’ dengan rancangan hiburan di Amerika.

Pelakon veteran atau lagenda yang muncul sebagai mentor untuk pelakon muda Hong Kong dan Cina di dalam rancangan tersebut, berkongsi pengalaman dan perjuangannya dalam industri filem Amerika Syarikat (AS).

A post shared by Jackie Chan 成龍 (@jackiechan)

“Apabila saya pergi ke penggambaran di Amerika, bahasa Inggeris saya sangat teruk. Saya terpaksa menghabiskan masa sebulan hanya menghafal satu baris skrip — walaupun ketika saya sedang tidur, saya akan membaca baris itu dalam mimpi saya. Banyak perkara yang saya nak katakan mengenainya, tetapi sukar untuk meluahkan. Ia amat mengecewakan,” katanya menurut sumber.

Bahkan, Chan turut mengatakan dia ‘bergelut’ dengan intonasi semasa bertutur dalam bahasa Inggeris. Namun, dia hanya akan menerima pujian apabila menguasai bahasa Inggeris dalam skrip lakonannya.

“Tiada siapa peduli sama ada babak aksi saya bagus atau tidak. Mereka hanya memuji saya apabila saya fasih membaca skrip dengan betul!” tambahnya lagi.

“Selepas itu, saya terpaksa bergegas kembali ke kereta saya untuk berlatih dengan guru Bahasa Inggeris saya, dan semasa saya berlatih, saya berkata kepada diri sendiri bahawa saya tidak boleh terus seperti ini jadi saya menarik diri dengan showbiz Amerika.”

Walau bagaimanapun, Chan memulakan kerjayanya sebagai ‘stuntman’ pada 1980-an iaitu sebelum menjadi terkenal di pawagam Cina dan Hollywood.

Sementara itu, Chan sempat memberi nasihat kepada pelakon muda supaya mengutamakan kesihatan dan lindungi diri sendiri kerana tidak semua orang di set penggambaran akan menjaga kita.


Gaya Pemanduan Kenderaan Berat dan F1 Lotus Ini Pasti Membuat Anda Berasa Gerun!

Serius, ini adalah kali pertama kami melihat aksi bahaya seperti ini dirakamkan tanpa sebarang kesan visual.

Kami pasti anda juga akan berasa kagum selepas melihat video dibawah ini:

Aksi ini telah berjaya dilakukan secara real oleh pemandu stunt professional, Mike Ryan dan Martin Ivanov yang sebelum ini pernah bekerjasama dengan pelbagai filem aksi Hollywood yang terkenal. Jadi anda sangatlah tidak digalakkan untuk meniru aksi ini.

Lagak ngeri Trailer berat ini melompat melepasi sebuah kereta F1 Lotus dibuat sebagai salah satu bahagian dalam pengiklanan buat jenama EMC Technology.